Minung Kan Sinak Man A Dang Tuk! – Chin World News Evening\nMarch 13, 2021 March 13, 2021 Salai Van Myanmar News\nMinung Kan Sinak Man A Dang Tuk! Nikum i US palek nih an tlaih i, mirang palek Derek Chauvin nih a hngawng ah a rial chih i, an thimi George Floyd chungkhar hna cu MINNEAPOLIS City Council nih US $ 27 millio liamh ding in nizan ah biachahnak an tuah. A ngaingai tiah cun Geroge Floyd timi minak pa hi mitha a si lem lo. Voi 10 tluk thong a tla i tazacuai a tong bal cangmi a si.\nAn tlaih lio zongah phaisa hleng a ken caah an tlaihmi a si. Asinain palek nih an tlaihhnak in a thimi a si caah a phungning bantuk tein pelek pawl cu tazcuai an tong. Minneapolis City Council cu palek pawl an tuahsernak ah tuanvo latu bik an si caah atu bantuk in George Floyd chungkhar hna cu $27 million an liamhnak hna a si. Chim duhmi cu US ah minung sinak man a ngeihning le minung sinak man a fahnak kha ka chim duhmi a si.\nKawlram ahcun ralkap nih zeihmanh sualnak a ngei lomi minung an thah cuahmah hna. thah lawng hmanh an i za lo. An chungril vialte zong an hlai i an fir rih, mah tiang zong an i za rih lo, an ruak tiang an hlai rih hna. A ruak zong a thimi chungkhar hna nih amah nawl in ruak fimnak nawl hmanh an ngei lo. Pale nih phaisa liamh cu chim lo, a thimi chungkhar nih zei poah tuanvo laak a si. Ui le ar man tluk hmanh ah an kan ruat lo. Mah kong ruah ah lungfak ceilh ding si lo.\nUktu chia- uktha tha lo- rule of law a um lonak ram i nun hi nun man ngei lo kan si. Tulio Kawlram ah hremnak- tukvelhnak a temtuar mi vialte hna nih teinak co hna sehlaw kan ram ah daihnak le zalonnak leng hram ko seh. Mithat lainawng hna nih an tuahsernak man hi an thih hlan lo liam ve hna seh. Cattialtu: Salai Lairamthang\nBreaking News: Russian Nih Min Aung Hlaing He Pehtlaihnak Phih A Timh Cang?\nCNF/A Hi Isreal Miphun Bantuk In Chinmi Nih Kan Tthawnter A Herh Cang! A Ruang?


Kawlram Ralzaam Caah MZP Nih Bawmhnak An Pek – Onlinenungak\nKawlram Ralzaam Caah MZP Nih Bawmhnak An Pek\nMizo Zirlai Pawl (MZP) Sub-Headquaters, Haulawng hna nih cun Haulawng khua chung ah Myanmar lei in aa dormi hna ca ah bawmhnak an donh. Bawmhnak phunphun; thilri le ihphahpuan LPK motor phurkhat an hmuh. Kan hnu zarh, Zarhte ni ah khan bawmhnak an hmuh mi vialte hi Hnahthial Chanmary sang um ralzam an pek hna.\nHnahthial Chanmary sang ah hin ralzam 50 leng an um lio i, ralzam camp ah hin minung 20 an um lio, tiah theih a si. Hnahthial district chung ah hin tulio hrawng cu ralzam a lut thar an um rih lo.\nAn dihlak in Hnahthial district ah hin ralzam 2128 an um lio i, hi lak ah hin chungkhar 410 an i tel. Hnahthial District khua 14 chung ah ralzam umzat hna cu:- Thingsai-661, Cherhlun-204, Bualpui H-164, Ngharchhip-170, New Ngharchhip – 462, Tarpho-70, South Chawngtui-25, Khawhri-62, Tuipui D-35, South Vanlaiphai-8, Aithur-14, Leite-11, Muallianpui-11 le Hnahthial ah 239 hna an si, tiah kan theih. Lawngtlai District lei ahcun ralzam 4100 hrawng an um lio.\nRalzam hi chhaklei tlang(Eastern zone) lei ah an tam cem, tiah theih a si. Ralzam hi a run pipi lut tilo in a pikpak tete lawng in an lut cang. A tulio cu ralzam lakin thihlohnak a tong mi zong an um pah. Lawngtlai i CYLA secretary nihcun, “Dam lo zawtfahnak in sii-inn ah aa thlopbul mi cheukhat cu sii-inn umnak bill pek awk an ngeih lo caah kan pekpiak pahmi zong an um,” tiah a chim. Crd; The Chin Post


Kahdohnak Ah Khuami Pahnih An Nunnak Aliam, Rallokap Panga Cu PDF phu nih an tlaih hna. – Onlinenungak\nKahdohnak Ah Khuami Pahnih An Nunnak Aliam, Rallokap Panga Cu PDF phu nih an tlaih hna.\nYinmapin Pengkulh Kahdohnak Ah Khuami Pahnih An Nunnak Aliam, Rallokap Panga Tlaih Ansi.\nAluanciami April thla ah Yinmapin peng, Kapine khua, Tapayaye khua cu rallokap nih an hrem hna nak cu an sermi meithal in an doh ve April thla le May thla chungah rallokap he fakngaiin kahdohnak achuah caah Yinmapin peng le Kani peng hna in khuami minung sang renglo ralzam dirhmun an phan.\nApoituk Ko e, Kan Kawlram Dirhmun Cu Zei Ko Hme Kan Can Ti Ruah Ah Lung A Pit Cikcek Ko, Kumchia tuk A Si Ko E>>>>>>.\nHuat Sen Nan Hei Chuahtuk Ning Ah Hin, Ziah Hme Nan Thih Dih Lawlaw Ko hnga Lo Aw>>>.\nJuly 23 zingkaa Insein Thongchung ah Ramdang thongtla mi Rallokap Nih An Hrem Hna 20 Nunnak Liam\nCDM Lutmi Siizung Riantuan Pawl Nan Lung A Ngan Caah, Covid Nih Thah A Kan Timh Dihnak A Si Tiah Min Aung Hlaing Nih A Ti>>>>>>>>>>\nRamkip Nih Cohlanmi Si Duh Ruang Ah Ralhrang Nih Covid-19 Hi Hriam Ah An Hman Tiah A Chimmi Hi Nan Pom Ve cio Dek Maw? Ka Pom Lo Tak2>>>>


Mindat CDF Cu An Ropui Ko Hih. Mindat-CDF nih SAC Palik Sakhaan an Lak, Ralhrang 20 Leng an Thi! - Chin Eleven News\nMindat-CDF nih Mindat peng chung khuate pakhat i SAC palik sakhaan pakhat cu nihin July 24 zinglei ah an lak khawh, tiah theih a si. “Mah sakhaan ah hin SAC ralhrang minung 20 in 30 karlak an um. An thih dih maw si, an zaam dih dik a si. Sakhaan cu Mindat-CDF nih an lak cang,” tiah khuami pakhat nih Khit Thit Media ah a chim.\nCDF cungtel pakhat nih kahdohnak a ummi cu a fiangmi a si. Asinain, zeidah a cang timi thawngpang fiang in kan thei rih lo, tiah a chim ve. Mindat-CDF le SAC ralhrang karlak biaruahnak cu July 16 ah a rawk i, July 20 thawk in SAC ralhrang nih Mindat-CDF kahdohnak an thawk tthan.\nJuly 20 in 23 tiang ah Mindat-CDF lei in kum 20 tlangval pakhat a nunnak a liam i, SAC ralhrang lei in a tlawm bik minung 2 an thi ve. Myanmar ramchung ramkulh pali (Kachin, Kaya, Kayin le Chin) ah SAC ralhrang nih atukar hrawng thazaang chapnak a tuah cuahmah caah i kahdohnak hi a fak chinchin kho, tiah Myanmar ramchung tlangcungmi hriamtlai upate nih an ruahdamh. Credit: The Chin Journal\nEsther Dawt Chin Sung Nih Thil Sunglawi Tuk A Tuah Than Ee.


Good News; CDF Nih Ralhrang Minung 15 An Thah Than Hna - Chin Eleven News\nGood News; CDF Nih Ralhrang Minung 15 An Thah Than Hna\nAugust 15, 2021 Lianchin Thang Chin 0\nNihin August 15 ah Meng 16 Min Aung Hlaing ralkap le CNA/CDF I kahnak Ah Ralhrang Rallokap minung 20 leng an thi tiah fiang tein theih a si. Cun Ralhrang lei Minung 15 nak tlawm lo hliam hma an tuar i CNA/CDF lei in thi le hliam rtuar an um lo tiah theih a si.\nRelchap: Kachin ramkulh Waimaw ah hrambunh mi ralhrangbu khah-lah-yah 58 tatyinhmu le rian ngeitu cheukhat hna cu northern command headquarters ah biaceih an si tiah ralhrangbu he a naih mi hna sin in theih a si.\nKan hnu July 29 zan suimilam 10 hrawngah ralhrangbu tatyin 58 sakhan cu KIA brigade 5 battalion no. 3 ralkap cheukhat nih an luhhnawh ruangah ralkap cheukhat an thih lengah an meithal zong a an lak piak hna tiah theih a si.\nHi kong he pehtlaih in tatyin 58 tatyinhmu le rianngeitu cheukhat hna cu Northern command headquarters ah an auh hna thazaang zong 100 leng an chap than tiah theih a si.\nHi bantuk hi ralhrangbu nih an tuah tawn mi a si i, a daithlang mi ralbawi le hruaitu hna cu ralkap biaceih zungah ralkap phung ningin an kong ceih tawn a si.\nNizan August 14 zinglei ah Myinkyina le Waimaw ah ralhrangbu nih meithal ngan le hmeithal hme he zun tampi an puah hnuah tatyin 58 hruaitu thar nih an sakhan pawng khuami hna cu khuachung i suimilam pakhat chungah chuah dih dingin ralrinnak a pek hna.\nPawngkam um mi khuami hna cu an chungle khat sin le hmunhimnak lei ah an zaam dih cang tiah DVB nih a tial.TCP\nRussia Meithat Vanlawng A Tla\nMin Aung Hlaing Ralhrang Pawl Nih Phungki An Hman Cang Hna


Trump Nih Biakinn Ah Thawhlawm Cei Lak A Thlak (Video He) – Kawltu Team\nTrump Nih Biakinn Ah Thawhlawm Cei Lak A Thlak (Video He)\nUS President Donald Trump nih Biakinn aa pumh lio ah thawhlawm caah tangka tampi a thlak. Uar um kho taktak si. Donald trump hi cu uar lo aw hrim a tha bak lo. Pathian aa bochan mi chungkhar a si nak hi uar a um khun nak cu a si. A tanglei ah a video zoh khawh a si lai.\nVideo Credit : Tlang Sang TV\n(Mah capar hi van rel chap ) Laimi nih kan i bochan ngaingai mi Rev.Robert Thawng Zam nupi Olivia Zam nih Pathian bia a chim mi cu a tha kho taktak. Uar um kho taktak si. A fim bak ko. Pathian bia a chim mi cu a tha kho taktak.\n← Super Trio Hla Thar A Chuak Cang (Official Music Video).\nBREAKING NEWS: Pu Mang Hlei an hmuh cang, a lung tu a fim rih lo. →


Thlakhat Voi(1) Thisen A Chuakmi Nupawl Nih Theih Hrimhrim Awk A Si Mi Nau-Inn Cancer Lak In Luat nak – Thechinlungnews\nPosted By: lian lian December 17, 2020\nNupawl cu thlachiar a thichuak mi nna si caah pa nak in ralrin a herhmi nan si i hrila ding le tuahding zong a hlei deuh in a ngeimi nan si. Atu i kan rak langhter mi hna hi thlachiar thi ngeih tik i theih hrimhrim ding pawl an si caah a biapi ngaingai mi an si hna.\n1.Thlakhat voikhat a chuak mi thi na ngeihlio (periot)lio hi i ralrin a herh ngai can a si. Hi lio ah hin tikik tuk mi (Freezer tii) na hrial hrimhrim lai. Culawng silo in Ice-cream zong na ei hrim lai lo. Zei ca tiah na thichuah lio ah hin na nau inn kha biatak tein a cawlcang i riana tuan lio a si caah hi bantuk tikik, tikhal, ice-cream tbk na ei mi ruang ah hin na nau-inn ah cancer zawtnak fawi tein a chuahpi khawh tiah siilei thiamsang pawl doctor te nih an chim.\n2.Thlakhat voikhat thi na ngeih lio hrim ah na tak nai kholh lai lo .A hleice in na lu hrim cu ttawl lo bak nai zuam lai. Nu thenkhat cu zarhkhat chung te hna thi a ngeimi an um tawn i ka lu a thak tuk kai kholh lonak a sau tiah thingeih bu in ai kholh i a lu ain tawl mi an um theu tawn. Thingeih lio i kholh le lutawl nak ruang ah na lu cung i thlachuahnak awng kha a hau i chunglei kik le lu siseh fawizang tein na chung ah a lut i cu nih cun na nau-inn caah cancer a chuahpi khawh thiamthiam tiah doctor te nih an chim i thingeih lio lutawl le tak kholh hi an kham nak a si.\n3.Thi na ngeih lio ah bawnbok le zil hi na ei fawn lai lo .Zeica tiah bawnbawk chung i a um mi a mu khi a thak i cu a thak mi cu nau-inn ca ah tih nung ngaimi a si ti a si. Cun zilmu chung i a um mi khi a kik i cu a kik mi cu nau-inn nih a rem bak lo ti a si fawn. Cupawl nih cun nau-inn caah cancer fawite a chuahpi khawh caah hrial hrimhrim ah an chiah nak a si.\nSource : Health Care Centre\nBe the first to comment on "Thlakhat Voi(1) Thisen A Chuakmi Nupawl Nih Theih Hrimhrim Awk A Si Mi Nau-Inn Cancer Lak In Luat nak"


Japan Nih Vawlei Cung Tlanglong Cak/Rang Cem Hneksaknak An Tuah Cang(hmanthlak zoh hmanh – FIAKFAIROCK\nJapan Nih Vawlei Cung Tlanglong Cak/Rang Cem Hneksaknak An Tuah Cang(hmanthlak zoh hmanh\nBy salai cung on May 11, 2019\nJapan nih mak taktak khualrang tlanglong cu an ser khawh cang caah, atu cu testnak zong an ngeih khawh cang, mah tlanglong hi khuaruah har lei khi asi, vanlong van ahai lo mi khaultlawnnak ah atha takak mi vanlong, bullet train tiah an kawh auh mi asi, mah acakning hi tihin tuak a si, suimalam pakhat teah kilomiters 400 tluk a tli kho mi a si.\nMah an bullet tlanglong cu kumthum chung suaisam hnuah mah bantuk inkum 2019 chunga may 10 ca cawn ni 5 ah khan hneksaknak an ngeih khawh hi a si. Cun mah tlanglong lawng si lo in atu pakhat an ser cuahmah mi, kum 2030 ah di hawk hnga i an chiah mi hi mak taktak a thawng ding asi tiah an chim than.\nCu caah mah an tlanglong cu, an ser khawh cang bantuk in a rahlan ah hman awk thlak in chiah a si cang lai, cu hlan cu an van hneksak phot laii ahnuah mi pi hna sinah theihter nak a um than te lai, an serning pungsan zong hi motor bantuk in amonghnak tiangkhi ser asi cang, cu hlan bantuk tlanglong he cun a dang taktak tiah theih a si.\nPublished in GOOD NEWS and Uncategorized\nTuhnu Kum 5 Ahcun American Cu Thapa Cungah A Um Cang Lai


Fa Le Sianginn Kainak Caah! - A VEL IN KHAMH KAN SI\nFA LE SIANGINN KAINAK KONG AH KAN TUAH KHAWH MI\nPathian thawngin vawlei ah ram tha bik, USA kan phan. Mi phundang ram, nunphung, holh, tlonlen dan aa dannak ram le fimnak in riantuannak ram a si caah kan harnak kong cu chim hau lo asi. Pathian thawngin nihin tiang thutdir har ruangah hmual pho ngaingai cu kan um lo tluk asi.\nKan phak kaa ah cun, Nun khawhnak kha biapi bik ah kan chiah. Thutdirnak kongah kan buai lo, a zeihmun poah kha a tha in kan hmuh dih. Sau deuh kan hung um tikah, an ram tiluan nih a kan ciah deuh ve i, inn lo tha deuh ah siarem deuh in thutdir khawh nak hmunhma kawl le sersiam hram kan thok i duhsah tein hmuhmi tangkaa a tlawmngai tung nain Inn le lo a ngei ngai mi miphun ah kan hung cang. Khuakip ah Chin mi nih Inn tete le Biakinn kan cawk chin lengmang tikah nihin ah cun Biakinn a ngeimi khrihfabu kan tam ngai cang; Inn thatha a ngeimi zong kaakip ah kan karh ngaingai cang.\nNihin tiang cu kan hmuhmi thlahlawh in Nunman (Bill) poahpoah kan pek i, Eiman le Sizung kalnak man cu cozah deuh nih rin kan si ko rih. Cozah bawmhnak um hlah sehlaw hmual a pho ding chungkhar kan um kho. Sihmanhseh nungmen in hmai cu kan nor cuahmah i, chungkhar cio zong duhsah kan sia a rem deuh cuahmah i thluachauh asi kan ti khawh caah lawmh a um ngaingai.\nSinain, kan dirhmun aa rem deuh kan ti lio ah kan nunnak ah, kan chungkhar thutdir dan ah sersiam ding thil tampi an hung chuak cuahmah ve. Hi capar ah hin cu kong cu langhter khawh kaa zuam lai.\nKan Chungkhar Dirhmun Aa Thleng Cuahmah!\nCunglei kan chim cang bantukin, pawcawm-thutdirnak ah kan sia a hung rem deuh kan ti cuahmah lio ah Ngakchia te, zei hngal lo in kan pek mi poh a Eimi kan fa le hna cu, kum can sinah an hung tlah thluahmah ve. An catang a hung sang chin lengmang. Ramtha ah kan um caah Tang 12 tiang cu Nu le Pe retheih hau lo in cozah nih a lak bak in an kan cawmpiak hna caah kan tha a dam. Atu ahcun ka fa le pawl a lak in Kai dingmi Catang, tang 12 an hong chuak cuahmah.\nTang 12 an lawnh hnu cu sianghleirun (College le Universtity) ah peh ding asi cang. Siangsang kai dingah cun cozah nih zoh a si ti lo. Mah tein Nu le pa he i bawm in tawlrel a hau cang. Ngaihchia a si mi cu, Chin mi kan tam bik nak, Indianapolis le Dallas in cuanh tikah, Tang 12 a dih mi an tam tuk nain, College a peh kho mi an tlawm tukmi hi asi. Chin mi minung 7000 hrawng umnak DFW in 2016 CND ah Bachalor a dihmi laksawng peknak kan tuah i minung 3 lawng an si. A kai lio mi kan hong tam deuh ngaingai nain, a kai ding zat cu kan kai thiamthiam rih lo tiah ti khawh asi.\nKhua A Ka Ruahter Ngaingai Mi\nTukum cu kan Khrihfabu chungin mino tam lak te, tang 12 an lim ve i kan i lawm tuk hringhran. College ah a lanmi zong an um len, Bible siangin a pehmi zong tlawmpal kan hon ngeih hna. Sianginn luhnak kan hon tuah tikah, Tangkaa kongah tlamtlin lo nak a um caah a cheu cu peh kho lo in rian tuan tu an thok. Cacawn can a si mi ngakchia hna tangka um lo ruangah rian lei ah an i mer ko mi hmuh tikah lung a tha lo.\nAn Sianginn hi cacawn man a fawi nak, Semester pakhat ah Cusin (Tuition) man, Umnak man, le Eiman dihlak ah Thong 6 hrawng a zaatnak, kumkhat ah Thong 12 hrawng a dih dingmi hmun asi. Nu le pa hna nih kum tin te, cozah sinah kan pekmi Ngunkhuai (TAX) kan hmuh thanmi hi chungkhar tamnawn cu Thong 10 tiang hmanh a hmu lengmang mi kan um. Kan tangkaa kalnak Dawi tikah, Inn cawknak le Motor tha cawknak, lai lei chungkhar zohkhenhnak, Peng le tlang thawh le Civui tuahnak ah a tam deuh hi an zuang tawn. Thil tha lo cu a si lo nain, kan tangka ngeih chun an kalnak hmun tuakthan dingah hi capar hin theihter thannak tuah ka duh.\nNu le Pa thinlung ah USA ram tham cu Cozah nih pei Sianginn kaiman pekpiak a si cu tiah zatlang in a ruatmi kan um. Arak si nemnam lo! Zeimawzat cu ca an thiam ruangah Scholarship, bawmhnak a hmumi cu an um ve taktak lai nain, kan fa le vialte hi cozah bawmhnak in catang sang an kai dih te lai ti ruah cu a palh mi asi caah kan fa le catang sang kainak kongah Nu le Pa hi Daithlang in um a ngah lo.\nCacawnnak tangka hi cozah sinah cawi khawh asi! Kan cawi tikah, cozah nih rian a tuanmi kan si ahcun kan hmuhmi kha an zoh. Nu le Pa nih cawm rihmi ngakchia a si ahcun Nu le Pa hmuhmi tangka kha an zoh hnu ah a herh zat kha cawih asi. Mah tein i pek ding timi zat kha an chiah. Cozah nih anmah tuanvo ah an ruahmi zat lawng kha an kan cawih tikah, Nu le Pa tuanvo ah an ruahmi zat kha, Nu le Pa nih timhlamhnak kan rak ngeih lo tikah, kan fa le cu sianginn kai kho lo mi dirhmun ah an phan. Sianginn kai dingmi mino, a thang cuahmah mi, a kum a liam cuahmah mi pa kha, a mah tein aa tawlrel kho lomi dirhmun, bawmh a herh tuk mi dirhmun a si kan hmuh ko buin bawmhnak lam kan ngeih lo tikah, Riantuan mi dirhmun, catang ngei lo mi nih tuanmi rian chungah Chinmi kan Nungak Tlangval thatha an i rawn cuahmah hmuh tikah lung a fak ko. Hodah kan mawhchiat kun lai! Sianginn a peh kho lo mi Siangngakchia maw, Sianginn a peh ter kho lo mi Nu le Pa dah? Khua kan ruah ti a hau.\nHruaitu nih an kan cawnpiak theo mi cu, Miphun pakhat a thazang cu cathiam mi mino zeizatdah a ngeih tiin tah asi an ti. USA kan phak tikah Nu le Pa hmurka in chuak tawn mi cu, kan Fa le ruah ahpei USA cu kan phak ko cu ti a si. A hman taktak! Vawlei ah a rumbik, a thawngbik, a nganbik, Fimnak ah a sanbiknak hmun asi caah kan fa le hi hmun i kan phak pi hna cu a tha taktak mi asi.\nKapkhat ah, minung chan chankhat lawng a nung dingmi, kan fa le hna, Fimnak cawng dingmi val thatha, Catang sang kai ding ah timhcia, (Ready) asinain a mah tein aa tawlrel khawh lo mi Chin mino tampi, Nu le Pa nih timhlamhnak kan ngeihpiak hna lo ruangah: kawlram ah um usihlaw, Ph.D a ngah kho dingmi pawl, USA ram ah hmuitinh kan ngeih piak hna lo ruangah, thazang rian tuan am thok cuahmah ahtah, USA kan rat cu kan fa le ca kan timi hi a dik ko kan ti kho taktak hnga maw tihi ruah lo awk tha lo asi.\nUSA ramah Chin mino tampi Siangin an kai khawh lo ahcun kan miphun hmailei tuanbia tialnak zongah chambaunak le derthawmnak he hmaiah a kal lai tihi kan dihlak hmuh khawh cia mi lam asi. Kan Chin Mino hna Catang sang an kai khawh ding hi loh theih lo mi Nu le Pa le, Hruaitu hna kan rian asi. Nihin Catang sang a kaimi kan Fa le hna hi hmailei ah a hodah kan si kha a langhter te lai mi kan Arfi ceu an si. Sianginn kai in Catang sang a kan Awn piakmi Chin Mino tampi kan herh. Culakah cun na Fa nu na Fapa kha an i tel.\nCawh Rihlomi Thil Mansung\nRam hruaitu hna nih an kan chimhtawn mi cu, kan nih Chin mi cu, vawlei thilchuak zeihmanh kan ngei lo nain, Ramthumnak ah kan mino tampi an phanh caah hihi kan caah Cawh rih lomi Thil Mansung an si, kan hna a ngam an kan ti tawn. An si taktak fawn! Chin miphun le Ram sersiamnak ca lawnghmanh ah siloin, Pathian pennak rian hi thukpi le fakpi in Chin mi nih aa onh ngam ve nak ding caah Mi-Hram (Human Resource) tampi kan herh ti cu kan dihlak hmuhmi le theihmi asi. Nihin ah cawh rih lomi Chin Siangngakchia vialte catang sang an peh khawh lo ahtah kan miphun aa lawm taktak te lai maw? Zeitindah kan tuah lai?\nKalay ah Sianghleirun ka rak kai bal ve. M.Res. ka tuah lio ah, ka Professor pakhat nih, Chin mi hi nan i zuam khun ding asi. Hakha ah University a um lo tiah nan zai. Kawlmi nih Hakha ah ra in cozah riantuan cu kan zuam tukmi asi lo. Dan pek phun in kuatmi lawng a tam deuh cu phak asi. Hakha ah University on khawh nak ding caah, Chin Professor tam pi nan herh. Atu ahcun nanmah Chin minung bak in on ding sisehlaw, Department pakhat hmanh nan on khawh tung lai lo tiah a rak ka ti. Lungfak ngai in ka nau le pawl forhnak ah ka rak hman tawn. Cu lio ah kawlram pumpi ah Sianghleirun ah ca a chimmi Chin Professor hi 30 hmanh an rak tling lo. Kalay ahhin 12 hrawng an rak um i a tambik ah ruahmi an rak si.\nChin miphun a hlei ce in Lai tlai pawl cu, kan pa le Ph.D a ngahmi hi kutdong in khiah i rel khawh an si rih i a tam deuh cu an kan Nunpi rih. Ka ca cawnnak le kan fimnak kawl can a tawituk rih tinak asi. Tampi cu hlatnak ka tuah bal lo nain, ka theih khawh tawkah, Kansas City ah a ummi, Bible Siangin pakhat hna ah, Korea nih Department an i ngeih i, kanmah DFW ah a ummi, Southwest Baptist Theological Seminary zongah, Korean D.Min. students caah Professor hna an i ngeih lawng si loin, anmah Korea Professor 8 an um. Chinmi nih kau ngai in rian kan tuan te ding nak caah cun cawhrih lo mi kan mino vialte Sianghleirun an kai a herh. Cacawn can ah tha tein ca an cawn a herh. A can a luan in cun a luan te ko lai. Chinmi hna kan hmailei hi nihin ca cawngmi kan fa le sining cungah aa hngat. Nihin Chin siangngakchia dirhmun in cuan usihlaw zeitindah kan hmailei hi kan ruah hnga, kan hna a ngam in kan i lunghmuih hnga maw, kan herh deuh ko tiahdah kan ruah hnga. Hruaitu le Nu le Pa nih ruah a herh lio can te a si rua ti hi al awk tha lo asi.\nNu le Pa Kan Har\nVawlei ah chanthar sal tiah ruahmi cu, Hlawhman tlawm tein can saupi chung riantuan termi an si. A tawinak in cun Chinmi hi ramthumnak, ramrum kan phan kan ti nain, chanthar Sal dirhmun kan luat lo daramaw tihi ruah khawh asi. Nu le Pa hna, mah le mah hmanh ton can ngei lo in chungkhar pawcawmnak caah rian kan tuan. Thinlung taksa, ruahnak, thlarau in kan ba taktak i, Nu le Pa vialte upat lo awk kan tha lo. Bawipa tu nih nan retheihnak hi miphun thanchonak le a sunparnak caah hmang ko seh.\nKapkhat leiah hi tluk rethei in nun kan hman, kan chan a liam cuahmah hmanh hngal kho lo in rian hrang kan tuan hnawhchan hi zeidah asi ti cu ruah a hau. Kan nunnak thazang dihlak in Hram kan sihnak (Invest) hmun hi a dikmi a si maw silodah ti zong ruah kan herh. Kan retheihnak vialte hi paw ca lawng in a dongh sual ahcun kan retheih mi hi sullam ngei lo ah a cang kho. Cucaah Nu le Pa hna kan retheihnak hi sullam a ngeimi retheihnak asi ding hi a biapi tuk hringhran. Zei kan tuah ahdah kan retheihnak cu hmual a ngeih lai i kan thatbat tha a dam a deuh lai tiah hal awk a um. Kan fa le nih catang sang pipi an awn i, Thazang rian a tuanmi nanmah kan mah chan in Fimthiamnak in rian a tuanmi (Skill Workers) dirhmun tal an hung phak ahcun kan thabat mihi a phu kan ti te hnga. Mah siloin, kanmah bantuk in cacawng loin Thazang rian, rian hrang ah an chan a dih than ve ahcun, nihin i Nu le Pa kan retheihnak vialte hi sullam ngeih zat in a ngei lomi ah a cang hnga.\nA Har Mi Nu le Pa Nih Zeidah kan Tuah Khawh?\n1. Chinmi Kan I Funtomnak Bu Ngan Pipi Nih:\nChinmi kan thazang vialte kan funnak Bu ngan pipi nihhin Bawmhnak in a si khawh lo zongah, cacawng dingmi kumkhua a si nain Tangka lei chambau ruangah cacawn aa dindingmi Chin mino hna nih Cawi awk (Loan) tal chiah piak kho hna usihlaw, kan miphun hmailei sersiamnak caah hramchiah (Invest) nak hman ngaingai asi hnga.\n2. Chin Mirum Hna Nih:\nPathian thawngin Chin mi chungin Sushi Dawr in maw, phundang tete in Tangka tam deuh a ngeimi kan hong um cuahmah. Khuasak tintuk nak caah, a zaa tiah USA cozah nih an tuakmi a um. Cunak tam deuh tangka a hmumi cu Ngunkhuai hmanh tam deuh pek a haumi ram asi caah a herh lengin kan ngeih cu thluachuah asi nain ka chiah ko ahcun, Tangka dir ah a cang ve.\nKan mirum cheukhat pawl zongnih nan bank ah nan chiah ko mi, Tangka hi hram pa khatkhat ser in fimnak cawn a duhmi kan fa le hna nih cawi khawh awk in hram kan sih piak u law bawm chantu taktak asi hnga.\nKeimah ka theih tawkah, US ummi hawkom rual nih, RUAL U min bunh in an ti khawh tawk tete an thawh i Chin ram le Chin miphun an bawmh tawn. Zapi nih theih mi bu hmanh asi naloin, hi hna an riantuannak hi khuaruah har in san a tlai. CCU ah tangka tampi dih in Tennis Court an ser. India, Bangladesh, Kawlram Chin Siangngakchia vialte tonnak caah a herhmi Tangkaa tampi an bawmh hna. Ram rian tuannak ah zunghlannak le a dang tete ah thazang an chuah. Chimthiam lo mi bawmhnak tete an tuah mi hmuh tikah, USA um kan mirum deuh vialte i bawm hna shelaw, rian tampi an tuan khawh ko tung lai ti hi pumpak in ka ruah. Va si kho sehlaw, Cawh rihlomi Lungvar ah kan ruahmi Chin mino hna sianginn kainak caah bawmhnak in a si khawh lo hmanhah Cawiding tal in hram kan chiah piak kho hna sehlaw a tha tuk hnga.\n3. Nu Le Pa Nih\nCunglei ah langhter bantukin Nu le Pa hi kan har taktak. Kan ba kan ti ko bu ah kan batnak hmun hi, a lo than te dingmi, Inn le lo thatha le, Motor man fakfak le Khua le peng le tlang thawh pawl le, puai tuahnak dangdang pawl ah an kal dih i, kan hmailei dirhmun biachimtu, Chin siangngakchia, kan fa le caah a kal mi a um tung lo ahcun thabat man ngei lo asi hnga. Cucaah kan tangka hmannak ah kan fim a hau.\nZeidah kan tuah khawh?\nFa le caah College kainak tangkaa tuan tein kan khon piak khawh hna. Sallie Mae’s nih USA ram chung dihlak hlathlainak a tuah. Kum 18 tang fa le a ngeimi Nu-va khuah 2000 bia an hal hna. Nu le Pa tamdeuh nih Fa le Sianghleirun (College) kainak caah tangka an khon. Sinain a tlawmtuk tiah ati. 2013 ah zakhat ah sawmnga 50% nih fa le caah College kainak an khon. 2014 ahcun 51% nih an khon, a hong kai deuh. Cu lioah, Edward Jones nih minung 1006 Sin in an tuahmi hlatnak an thanh ve tikah, zakhat ah sawmsarih 70% nih 529 plan, Fa le ca I College kainak tangka khon nak konghi an hngal lo tiah an ti.\nUSA ah College kai hi a man a fawi hrimhrim lo. Kumkhat ah zatlang in $8893 a dih tiah New Yowk ah hram a bunhmi College Board nih an thanh. Private sianginn kai ahcun kumkhat ah $30,094 hrawng hi zatlang in a dih tiah an ti. Siangngakchia ca ahtah, sianginn kainak Leiba hi zeizat hrawngdah a zat an ti tikah, Kumkhat na thlahlawhnak tam deuh na bat ahcun na har cang lai tiah San Diego i a ummi pa, chawva lei tuaktan thiammi, Leonard Wright nih a chim. Cucaah kan fa le hi leiba tlawm tein sianginn an dih khawh a herh caah Nu le Pa le Hruai tu pawl cawlcangh thiamhi a tu lio Chinmi nih kan herh ngaingai.\nCucaah Sianginn kai lio mi fa a ngei i an College kainak kongah zeitindah ka tuak tan lai ti a hngal lo mi hna caah tiah, US News nih tangka lei in ruahnak peknak capar an tial. Cu hna cu atang lei bantuk in an si.\nA. 529 Plan.\n529 plan timi hi Fa le Sianginn kainak caah tangka tuaktan nak hmun asi. 529 plan hi a phunphun in a um. Kan umnak State kip cio in a sining an i dang cio i, punghman fee le tawlrel man zong pek lengmang a haumi a si. Tax lei in hlawknak a ummi asi. Nan state nak in midang state ta a that deuh ahcun mi dang state zongah lak khawh asi i, na thok hlan ah hlathlainak tha tein na tuah ta khawh. Cucaah fa le College an kai te nak ding kongah zeidah ka tuah lai ti a hngal lo mi nih cun 529 plan hi thoknak ding hmutha a si tiah an tial.\n529 Plan hi phunhnih in a um tiah an ti. Mah nih pekcia mi (Prepaid plan) zong a um. Na fa nih a kai te dingmi Tuition Credit kha a tu na umnak State i a tulio Tuition man ning in na cawk lai. A ruang cu na fa kum 18 a va tlin te tikah cun tuition man tampi a rak kai kho cang. Atu tein naa cawk cia khawhnak hmun asi. Mah belte na fa nih na cawkpiak nak sianginn kha a kai duh te lo sual ahcun, naa khonmi tangkaa kha a karh lai lo, nain a laak cu na lak than khawh lai.\n(Catial tu keimah cu tangka lei konglam a theimi ka si lo caah a dikthlir in ka thei lo I a thiammi he 529 plan konghi hlat khawh ah a tha.)\nB. UTMA/UGMA Account:\nTu le fa fimnak cawnnak caah khon mi hmun asi. Ro khonpiak bantuk asi. UTMA cu, the Uniform Transfer to Minors Act; UGMA, cu the Uniform Gift to Minors Act tinak an si. A dernak lei cu, na Fa sianginn kai bawmhnak ding kong a sianginn nih an ruah tikah, na khon piakmi tangka cungin an tuak lai. Tampi na khonpiak ahcun tlawm deuh an bawmh hnga. Sinain tampi na khon piak khawh ahcun, sianginn nih bawmh hau loin a kai kho lai. Hi kong zonghi ka tuah ko lai tiah na ruah ahcun Tangka lei ah a thiammi ruahnak na lak hmasa a herh. (Financial Advisor)\nC. Coverdel Education Saving Account\nFa le ca cawnnak ca bakah khonpiak mi asi. Anih hi kumkhat ah $2000 nak tam khon khawh asi lo. Kumkhat ah $2000 na khon hmanh ah na nunnak ah hna an hnawh tuk lai lo nain, na fa caah a tha hnem ngaingai lai. A cunlei i kan tialmi 529 kha a lar tuk caah CESA hi a tha a der tiah an ti. Sinain 529 zong kha a tambik $200,000-400,000 (Sing 2-4) kar lawng khon khawh asi ve. State pakhat le pakhat tu cu an I dang.\nD. Nangmah te zongin na Khon Khawh.\nZarhtin te na hmuh mi thlahlawh in $20 te khonpiak peng law, thlakhat ah $80 na khonpiak lai. Kum khat ah $1000 na khon piak lai. Na fa kum 5 a si in na thok ahcun, Kum 18 a tlin te tikah cun Tam ngaingai te a bawmh lai.\nE. Na FA le Tangka Hmanning Cawnpiak hna.\nLa Salle University, Philadelphia i Sianngakchia tawlrel tu pa, George Walter nih kum 4 ngakchia na ngeih ahcun tangka leiin cun mi vanchia na si, kum 14 ngakchia na ngeih ahcun nau umh an bawmh lai nain kum 17 ngakchia na ngeih ahcun fawi ti lo. College caah tangkaa a herh cang lai ati. A si kho pengmi cu a si lo nain, siangngakchia nih, an tangka hi dotthum ah an then a herh tiah ati.\nZarhti hmanmi, Caantawi tinhmi ca, le can sau tinhmi ca tiin phunthum ah an then khawh i, can sau tinhmi ah College kainak hi a va tel mi asi. Hihi siangngakchia nih tha tein tuak an thiam ahcun, an nunnak lamthluan ah tangka hmuhmi le hmanmi tuaktan an thiam lawng siloin, zeidah thil biapi asi ti hngalh nak hrimhrim ah a bawmh hna lai i, tangkaa kongah an sia a rem deuh lai ati. A ti chap rih mi cu, Sianginn khar kar, College sianginn thokhlan kar te hmanh ahkhin hi bantuk in tuaktannak khuaruah an ngeih ahcun, an I khonmi tangka nih an kumkhat nak caah an herhmi cauk le cafung te pawl cu a zat lai tiah ati. Cucaah fa le hi tangka tawlrel ningcang le khon ningcang le a biapi mi thil, biapi ah chiahthiamnak Nun kha cawnpiak an herh tiah ati.\nF. Tangka tamdeuh na Kawl khawh lo ahcun, Tlawm deuh in Hmang.\nNa tangka hmuhnak hi rikhiah bak asi ahcun, na fa le college kainak ding caah ruat bu tein Tlawmdeuh in nun khawhnak lam kawl. Shakeela Hunter, Director of the Student Money Management Center, University of Arlington, Texas nih, “Na fa sianginn kainak High School nih Dual Credit silole (Advanced placement Courses) an pe hna maw pe hna lo ti kha hlat. Cu hnuah, nan fa le kha man fawi tein kai khawhnak, Community College ah luh ter hna ulaw, University an kai tikah, an hmuhcia mi Credits vialte kha thial piak hna u,” tiah ati.\nHi nih hin Zeidah cawn ka duh ti kha nan fa le a hngalhter hna lai. Jack Schacht, President of College Planning Team, Wheaton, Illinois nih, “Buaih laknak (Graduate) caah siangngakchia tamdeuh cu kum 6 an rauh caah a cunglei kan langhter mi nihin Nu le pa kha an fa le caah, College kainak tangka khonnak caah ruahnak a bawmh hna tiah ati.\nNa Fa nih a nunnak ah zeidah tuah a duh ti kha tuante in na hngalh khawh ahcun tuan tein ttuan a duhmi rian kha a fiang lai i zeidah cawn ka herh ti kha fiang tein aa hngalh cia lai caah cu nih cun College kainak ah tangkaa tampi a tlo ter lai. Kum li ah dihkhawh hi Kum ruk i dih nakin cun tam pi tangkaa a tlo (Save). Schacht nih a timi cu, “Siangngakchia hna nangmah le nangmah i hngal. Kum 16 a si mi siangngakchia nih amah le amah hi zeiltuk indah aa hngalh, tihi a biapi tuk ati. Kum 16 siangngakchia nih zeidah a duh le zeidah tuah te aa timh kha a hngalh cia nak nih sianginn a kainak lamthluan a tluan ter lawng siloin, tangka lei zongin tampi a tlo ter lai, tiah a chap chih.\nBultan ngai in tu tan ah ka langhter duhmi cu, USA kan phanh khawh hi Pathian thluachuah a si. Nu le Pa Rian ah manh lo taktak le chun it lo le zan it lo in kan tuan kan ti ko bu ah i zat ti ni a um lo. Cu hlei ah cawh rih lo mi lungman sung, kan fa le hna caah zeihmanh timhtuahnak ngei lo in rian lawng kan tuan, a rawk te ding mi Inn cawknak le, Motor thatha cawknak le, peng le tlang khua thawh hrawnghrang ah kan hmuhmi hnihkhat tangkaa te te a kal dih i kan fa le cacawng kho lo in rianhrang an tuan than ve ahcun kan retheihnak vialte hi a miak lo pin ah hmailei Chinmi kan ruahchannak zong a rawk. Kan chungkhar caah hmailei kong cuanh tikah kan tum chuk cia. Kan si a fak kan har ko bu hin, Chin siangngakchia thatha hna nih, a caan lio teah sianginn an chuah tak lengmang i, rianhrang ah kan mah bantuk in an liam cuahmah nak chungin an chuah khawh nakhnga, Nu le Pa hna nih zanghlei cawi in kan tuah kho mi tete a um hnga maw ti lam kawl hi ca tialtu saduhthah asi. Felfai ngai in hlathlainak tuah hnuah tial mi capar siloin, mah siaherh nak cungin a hung chuak mi a si caah, zangdam tein nan ka relpiak nak lai zong kan nawl hna. Chin miphun caah, Pathian le Fimnak nak in a biapi deuhmi vawlei kan Nun chungah a um lo.\nKan retheihnak le kan thabatnak vialte hi a herhnak hmun ah hramchiah (Invest) nak in hmailei vawlei daihnak, thanchonak, Pathian sunparnak rian ah bochan tlak Chin mino thatha chuahnak lam thim thiam i zuam hi tangka fim te hmannak (Well Spent) a si hnga. Suingun chawhlawn, vawlei cung Inn le Lo cu an rawk kho. Kawl nih, Fimnak cu Minung nih fir khawh asi lo an ti. Na fa cu Inn le Lo, Motor thatha le Tangka tampi na roh khawh men ko, nain fimnak a ngeih lo le a lung a fim lo ahcun chikkhat ah an lo dih lai. Na fa cu Pathian sin ah na hruai i Vawlei fimnak sangpi a cawngmi si lak in lam na hmuhsak ahcun thilri chawva ro pek a hau lo. Na ro cu a dong kho lo mi tiput bantuk asi cang caah, vawlei thilri nih a nunchung a dawi lengmang cang lai. Chin mino hna sin ah Ro tha roh khawh i zuam hi nihin kan caan ah kan herh bikmi asi.\nFa le caah a re a theimi Nu le Pa vialte Pathian nih thluachuah in pe ko hna seh.\nLawmhnak tampi he


Rom Cakuat 4 (Romans 4)\nRom Cakuat 4\n1A kan hringsortu kan pu Abraham kong kha tah zeitindah kan ti kun lai. Zeitindah a rak si kha? 2A tuahmi thil hna thawngin Pathian he remnak a hmuh a si ahcun, i porhlawt awk a ngei hnga. Sihmanhsehlaw Pathian hmaiah cun zeihmanh i uan awk a ngei lo. 3Cathiang nih, “Abraham nih khan Pathian a zumh i cu a zumhnak ruangah cun Pathian nih miding bantukin a cohlan,” tiah a ti. *4:3: Gen 15:6; Gal 3:6 4Rian a ṭuanmi cu ṭuan man pek a si tawn; a nihlawh cu laksawng a si tiah tipiak a si bal lo, a ṭuan man i a hmuhmi a si. 5Sihmanhsehlaw rianṭuannak si loin zumhnak tu a ngeimi nih cun, Pathian nih a sualmi cu a sual lo ah a chiah hna tiah a zumh i cu a zumhnak cu Pathian nih amah he remternak caah a lakpiakmi cu a si. 6Pathian nih rianṭuannak tel loin, miding bantuk ah a cohlanmipa aa lawmhnak kong David nih a chim tikah, hihi pei a sullam a chim duhmi cu a rak si cu:\n7“Pathian nih an ṭhat lonak\na ngaihthiam i\nan sualnak a khuhpiakmi hna cu\nan vaa lawm dah! *4:7-8: Slm 32:1-2\n8Pathian nih sualnak a tuahmipa,\na sualnak sual i a relpiak lomipa cu\na vaa lawm dah!”\n9David nih a chimmi lunglawmhnak hi cuarpar tanmi hna ca lawngah maw a si? Si hlah. Cuarpar tan lomi hna ca zongah a si ko. “Abraham nih Pathian a zumh i cu a zumhnak ruangah cun Pathian nih miding bantukin a cohlan,” ka timi kha ka nolh rih lai. 10Cucu zeitik ah dah a rak si? Abraham kha cuarpar aa tan hlanah maw aa tan hnuah dah? Aa tan hlanah a si, aa tan hnuah a si lo. 11A cuarpar aa tan cu a hnuah a si, Abraham nih a cuarpar aa tannak cu a zumhnak ruangah Pathian nih cuarpar aa tan hlan in miding in a cohlan cang ti hmelchunhnak caah a si. Cucaah Abraham cu, Pathian a zum i an cuarpar an i tan lo nain Pathian nih miding in a cohlanmi vialte hna, thlarau lei an pa a si. *4:11: Gen 17:10 12Cun cuarpar tanmi hna pa zong a si ve ko, cuarpar an i tan ruangah si loin kan pu Abraham nih cuarpar aa tan hlan i a zulhmi nunning, zumhnak nunning khan an nun ve caah a si.\nPathian Biakam Cu Zumhnak In A Co\n13Pathian nih Abraham le a tefa hna cu, vawlei hi Abraham ta a si lai, tiin bia a kamh hna. Hiti in bia a kamh hna cu Abraham nih khan Nawlbia kha a rak zulh caah a si lo, sihmanhsehlaw Pathian kha a zumh i Pathian nih miding in a cohlan ca tu ah khan a si. *4:13: Gen 17:4-6; 22:17-18; Gal 3:29 14Zeicahtiah Nawlbia a zulmi lawng kha rocotu cu an si ahcun zumhnak cu pakpalawng a si ko hnga i biakamhmi thil cu pakpalawng men a si ko hnga, *4:14: Gal 3:18 15Nawlbia nih cun Pathian thinhunnak lawng kha a chuahpi ko; nawlbia a um lonak hmun ah cun nawlbia buar zong a um ve lo.\n16Cu biakamnak cu velngeihnak thawng lawnglawng in a si i Abraham tefa vialte hna caah khan a si, Nawlbia a zulmi hna ca lawngah khan si loin Abraham zumh bantukin a zummi hna dihlak caah khan a si ti hngalhnak caah zumhnak cungah khan a hram cu bunh a si. *4:16: Gal 3:7 17Zeicahtiah Cathiang nih, “ ‘Nangmah cu miphun tampi hna pa ah kan ser cang,’ a ti,” tiah a ti bantuk khan, Abraham cu kan dihlak pa a si. Cucaah hi biakamnak cu Pathian hmaiah khan a fek i cu Pathian cu a zumhmi Pathian cu a si; mithi kha a nunter i a um lomi thil a bia in a umtertu kha a si. *4:17: Gen 17:5 18Ruahchan ding zeihmanh a um lo zongah hnabeisei ngaiin a rak zumh ṭhiamṭhiam caah khan Cathiang nih, “Na tefa hna cu arfi zat an si lai,” tiah a ti bang khan “Miphun tampi hna pa” ah khan a cang. *4:18: Gen 15:5 19Abraham cu kum za khat dengmang a si cang, sihmanhsehlaw mithi bantuk a si ko cangmi a pum le Sarah nih fa a hrin khawh lonak kha a ruah tikah a zumhnak cu a der hlei lo. *4:19: Gen 17:17 20Pathian biakamhmi kha zum loin a um hlei lo, a zumhnak nih cun ṭhawnnak in a khahter i Pathian kha a thangṭhat ko. 21Pathian nih bia a ka kamhmi cu a tuah khawh hrimhrim lai ti kha fiang tein a zumh. 22Cucaah cun Abraham cu zumhnak thawngin “Pathian nih miding in a cohlan”. 23“Miding in a cohlan” ti bia hi Abraham ca lawngah ṭial a si lo. 24Jesuh kan Bawipa thihnak in a thawhtertu a zummi, miding in cohlan ding kanmah ca zongah hin ṭial a si ve. 25Amah cu kan sual ruangah thihnak phakter a si i Pathian he kan i remnak hnga dingah nunnak ah thawhter a si. *4:25: Isa 53:4-5


Nihin Myanmar: Nihin ah a Cangmi Myanmar Thawngpang Pical Pawl – THE CHIN JOURNAL\nMarch 19, 2021 February 26, 2021 | The Chin Journal | Hakha, Chin State\nCung Tlang (Orh lei in): Min Aung Hlaing; Aung Lin Dwe; Tin Aung San. Tang Tlang (Orh lei in): Moe Myint Tun; Ye Win Oo; Maung Maung Kyaw.\nUK nih Myanmar Ralbawi 6 Dantatnak a Pek Chap Hna\nMyanamr Democracy Kilven Ding in US Lower House ah Upadi Ahran Chuahpi\n2020 Myanmar Thimnak Result Hrawh a Si Cang, tiah Ralkap UEC nih Chim\nUK nih uknak chuttu Myanmar ralkap luzik Senior General Min Aung Hlaing telh in ralbawi minung 6 dantatnak a thar in a pek tthan hna, tiah theih a si.\nKan hnu zarh ah khan UK nih Myanmar ralbawi pathum dantatnak a pek cang hna i atutan hi a voi hnihnak a si.\nDantat chapmi Myanmar ralbawi 6 hna cu:\nGeneral Min Aung Hlaing (Commander-in-Chief)\nLt Gen Aung Lin Dwe (Secretary of the SAC)\nLt Gen Ye Win Oo (Joint Secretary of the SAC)\nLt Gen Moe Myint Tun, hna hi an si.\nAtutan a voi 2nk UK dantatnak ah hin ralkap sermi State Administration Council (SAC) chungtel pawl abikin an sel hna.\nUK ramchung rianttuannak company pawl le Myanmar ramchung i UK company pawl nih Myanmar ralkap tangka hmuhnak a simi rianttuannak pawl he pehtlaihnak chah dih ding a si.\nUK’s Department for International Trade nih a cunglei dantatnak rian hi felfai tein a ttuan lai i, Myanmar rammi ca ah direct in hlawknak a petu ding fimcawnnak le tthanchonak lei rian tu cu pehzul in ttuan an si nakhnga an kilkawi lai. [GOV.UK]\nMyanmar Democracy kilven ding in US Lower House (House of Representatives) ah February 25 ah upadi ahran an chuahpi, tiah theih a si.\nCu upadi ahran cu Democrat palai David Price telh in palai pathum nih Lower House ah a chuahpi.\n“Myanmar ralkap uknak chuhnak nih khuaruahar le thinphang in a kan chiah. Uknak an lak ruang ah Myanmar ram democracy dothlennak a hnorsuan. Cucaah, Myanmar rammi hna nih an halmi mipi cozah kut cung nawlngeihnak phakter tthan a si nakhnga US Congress nih a rianrannak in kan i zuam lai. Cun, US hawikom ram pawl he i bawm in Myanmar ralkap thiltuahmi cung ah fak piin duhlonak kan langhter lai,” tiah David Price nih a chim.\nUS Lower House ah an chuahpimi upadi ahran cu “Protect Democracy in Burma Act 2021” (Kawlram Democracy Kilvennak Upadi) tiah a ti a si.\nCu upadi ning cun “Myanmar ralkap uknak chuh kong ah duhlonak fak piin langhter, Myanmar ralkap tlaihmi minung vialte thlah dihter le Myanmar mipi nih thimmi cozah kut cung ah rampi nawlngeihnak apter tthan ding” timi pawl hi US nih Asia vawleitthen chung ram pawl he i bawm in biapi in a ttuan lai. [VOA]\nNLD nih tlangcimh-mimcimh in a teinak 2020 Myanmar ram thimnak result cu hrawh a si cang i phungning a si ti lo, tiah ralkap sermi Union Election Commission (UEC) Chairman U Thein Soe nih nihin ah a chim.\nNihin ah ralkap UEC nih Myanmar ramchung ramkhel party 53 he biaruahnak a ngei i, cu lio ah cun U Thein Soe nih a cunglei bang in a chim hi a si.\nTonnak ah aa tel vemi Myanmar National Congress party Chairman U Kaung Myint nih, “Myanmar ralkap nih Uknak, Upadi sernak le Biaceihnak tungtlang pathum a tlaih dih cang. Cucaah, ahlan thimnak result le ahlan hluttaw cu hrawh an si tiah fek tein ka chim ngam,” tiah a chim ve.\nNLD CEC nih nihin zanlei ah cathanh pakhat a chuah colh ve. Cu cathanh ahcun, “Phungning loin sermi ralkap UEC nih an ceihmi le an chimmi vialte cu phungning lo lawngte an si. Rammi nih biapi ah chia hlah u,” tiah an langhter.\nNihin ralkap UEC nih a auhmi ramkhel party tonnak ah Chin miphun ramkhel party chung in Zo National Region Development Party (ZNRD) lawng a kai.\nTonnak ah aa telmi party hna lak ah USDP dahtilo a dang party vialte hi 2020 thimnak ah tthudan pakhat hmanh a hmu lomi party lawngte an si. [Irrawaddy, Myanmar Now]


Hakha khua chung ah SAC ralhrang nih hmunthum ah chek hlat nak antuah – The Cherry Par\nHakha khua chung ah SAC ralhrang nih hmunthum ah chek hlat nak antuah\nSeptember 29, 2021 September 29, 2021 Cherry News\nHakha khua chung ah SAC ralhrang nih hmunthum ah chek hlat nak an tuah!\nHakha khua chung ah nihin zaan lei 1:30pm in Hakha khua chung ah SAC ralhrang pawl nih a chawklet mi pawl an check hna. Cherry lam,Koh Kun lam than le BOC hmai in an check hna i abik in an phone an check paik hna i an cycle toll box zawng an kau i an check dih hna.\nCheck a tawng mi pakhat nih ”kan pum zawng a kan dah dih zeituah mi na si khoika nakal a kan ti i ka phone an ka on ter i hmanthlak pawl an ka zoh piak ”tiah a chim. Hakha pastor le NSA le uico ralkap hna thlaknak in an tuah i si men Lai dah. Credit; The Chin Journal\nRalhrang Duhnak Zulhmi (Public Relation Team) Cathanh! Ralhrang duhnak zulhmi (Public Relation Team) cathanh cu; suimilam 12 a raulo, anmah ralhrang lila nih an buar colh. Chunlai lingcing khuachung ah hriamngan an puah, mipi an tlerhkhon colh hna.\n← Leirawitu/ဒလန် hi Mizei dah ansi!\nRalhrang Kawl Ralkap nih raltei an duh tikah Phihkarh nak phun (4) an hmang tawn. →


Pu Ngun San Aung Thil Tuah Cu Lungrawk Taktak Khi Si Cang – Chin World News Evening\nPu Ngun San Aung Thil Tuah Cu Lungrawk Taktak Khi Si Cang\nFebruary 16, 2021 February 16, 2021 Salai Van Chin News\nBreaking News! Pu Ngun San Aung cu Chin State Administration Council Chairman(SAC) ah an thim than. Pu Ngun San Aung hi February 11 ah ralkap nih Chin State Administration Council Member ah an rak thim. Cun Chin State Administration Council Chairman ah thim mi Pu San Mawi Nikhuai cu February 11 ah a a thi i, anmah aiawh ah Pu Siang Mang le Pu Thla Hre an thim hna nain an cohlang lo. Atu cu SAC Chairman ah Pu Ngun San Aung tu thim than a si, tiah February 16 zaan ah MRTV nih a thanh. Ref: The Hakha Times\nRelchih: Dawtmi ule nau hna, CDM movement caah fundraising ahhin itel cio hna usih. USA siseh Australia siseh Euro an si ah Canada kan si ah “gofund me” le Facebook in fundraising tuah cio a si cang i, nan duhnak hmun Pakhat khat ah itel cio hram u! Ramleng ah a ummi nih kan tuah khawh cemmi cu: Phaisa in thaazang chuah ve hi a si.\nChin miphun chung ah vawlei thlawchuah a tingco mi vialte, Mirum kan in ngeihmi hna, kan ram nih an herh lio caan a si. Vawlei thlawchuah nan tingcomi kha atu bantuk caan ah hman tholh hrim hlah u! U.S aid nih 42 millions bak an kan pek.\nRam Cung NGOs le activist group sinah direct in an phawt ve hna lai. Laimi chung in 1 one millions tal kan chuahpi ve a herh. Atu bantuk caan ah kan chawva tal in i tel cio hna usih. Khrifabu zong nih Khrifabu Phaisa hman izuam u! Pumpak cio zong nih kanmah le siarem nak bik group/ phu sinah donation le cio hna usih. Kan ram nih a kan herh lio caan te a si. By Zasang Cinzah\nGen. Min Aung Hlaing Sinah Dr. Aye Maung Nih Lawmhnak A Chim Cang\nTuluk Cawlcanghnak Ruangah U.S Nih Kawlram A Kah Khawh Cang Hih


Halkha Le Chuncung Karlah Vun Zoh Ta Tuah U - News and Media\nHalkha le Chuncung khuakar,Chuncung ramchung ah Motor lam faak ngai in a minh caah Halkha le Falam kar motor a kal kho rih lo. Cred. Chinland Morning News. A dang rel chap. Nu Duh Ci (Umhar phen ah seh) Nu cu bia vun i ruah ți le pakhat khat kong khuakhan ți tikah khin, “Vei mu, nangmah nawl si ko seh, nangmah nih a țha na timi paoh kha a țha ka ti ve ko. Halkha le Chuncung Karlak Video\nVun ti ahcun nan i lunghmuih kho tuk cu. Zun chuak lo piin ekinn chungah kal duak i zawng thlalang bih bang a thli tein thlalang hmaiah va dir ta i hnu hmai i her, keh orh i zoh ta hna an hmang cuh hehehe… Zawng cu thlalang ai bih ballo le ni khat cu inn pawngah a ra i, thlalang innpi hmai a kal lioah amah le amah ai hmuh cu a khuaruah a har tuk. Ai zoh, a hani a lik i thlalang chung i.\nA hmuhmi nih a lik ve. Keh leiah a kalpah in ai zoh i a vun zohve, orh lei a kalpah in ai zoh țhan i a vun zoh țhan ve. Tlawmpal hnuah ai thawn i ai zoh țhan cuticun ai zohnak ah kal a hngal ti lo. Cu hnu cun thlalang a hmuh paoh ah kal a hngal ti lo. (Cucu lai holh in thlalang a raap tuk kan ti hnga maw.) Minung an rat hnu lawngah kal loin a zam diam hehehe.\nCucaah nu duh ci le nu nih an duh bikmi cu, “Nangmah nawl si ko seh, ti a si. Asinain nangmah nawl si ko seh ti lawng duh i nangmah nawl si ve ko seh, nangmah nih a țha na timi kha a țha ka ti ve ko ti hman lo bel te cu a țha ve hoi ti lo. A țialtu, Keimah kut. A hmuhmi nih a lik ve. Keh leiah a kalpah in ai zoh i a vun zohve, orh lei a kalpah in ai zoh țhan i a vun zoh țhan ve. Tlawmpal hnuah ai thawn i ai zoh țhan cuticun ai zohnak ah kal a hngal ti lo.\nA dang relchap. Halkha cu Halkha a si ko, Thantlang cu Thantlang a si ko. Min i sak ciocio ah hin ahohmanh nih sullam ngei tein chuankhannak he min hi i sak cio a si. Halkha le Thantlang zong khi cu bantuk in cun an rak sakmi an si ve ko lai. Kan lai holh ah a um i chimnak ah an hman tawn țheomi cu min an sakmi hna nih khin an min an phurh khawh lo ahcun an hrut tiah an ti tawn cu.\nNan theih cio ko lai. A hrutmi paoh khin chim duhmi a si hrimhrim lo mu. Thantlang khi Sui Thantlang tiah ahohmanh le mi zeihmanh nih min an rak sak balmi a si lo. Kum le caan a hung liam chin lengmang i a hnuah cun i uantlarnak lungput le i porhlawtnak thinlung he Sui Thantlang tiah mi pakhat khat nih min a rak sak i cuticun zei ruat huaha loin mi kip nih Sui Thantlang tiah an auh lulh cio.\nThawngțhachimtu pakhat nih a rak chim balmi cu Jesuh Khrih nih vailam a put lioah a tlukpi lengmangmi khi kan sualnak a rih tuk ruangah a neh tuk i a phurh khawh lo ruangah a tlukpinak a si tiah a rak chim bal. Amah ruahnak le a purhdah chommi zong a chimmi a si kho ko, a chimtu kan si ve lo i hngal ve ruam hlah. Chim duhmi cu țha tein min rak sak ko cangmi kha a hnuah sui e, daimond e tiah.\nSui Thantlang, Sui Halkha tiah sak țhan kha a herh lomi a si. A herhnak zong a um hrimhrim fawn lo. Mi pakhat khat nih uanthlarnak in siseh, porhlawtnak in siseh, namnehnak in siseh sui Halkha a hei ti zongah mi kip nih i cawn lulh cio le media kip nih Sui Halkha tiah țial lulh cio phung zong a si lo. Atu ah cun mi kip le media kip nih Sui Halkha tiah an țial lulhmi hmuh a si cang.\nMinung min a si ah siseh, khua min a si ah siseh mah duh paoh in leet a ngah lomi an si. Cozah nih theihpinak he țha tein min thlennak tuah dih hnu i a ngah cang an ti hnu lawngah leet khawh a si. Thlanmual hmanh țhial duh ah mah nawl le duh paoh in țhial a ngah lo timi cu nan hngalh dihmi a si ko. Halkha a si komi kha uanthlarnak le porh lawtnak lungput he .\nSui Halkha e Diamond Halkha e tiah nan ti thai a si ahcun Sui Thantlang a si lomi Thantlang a hluan te sual lai. Siaherhnak he, Dinnak kha a cat lomi tiva bantukin luanter camcin ko u (Amos 5:24). Salai K. Biak Lian Thawng. Minung min a si ah siseh, khua min a si ah siseh mah duh paoh in leet a ngah lomi an si. Cozah nih theihpinak he țha tein min thlennak tuah dih hnu i a ngah cang an ti hnu lawngah leet khawh a si.


Singer:Deborah Hoi Tial’Catial mihin tthazaang rak la ve uh’A thatuk hrinhran. – Onlinenungak\nSinger:Deborah Hoi Tial’Catial mihin tthazaang rak la ve uh’A thatuk hrinhran.\nLeitlun ah neih mi na neih hrih lo ruangah na thin naa hrimhrim hlah,na kianghrol a simi Jesuh Khrih na neih cun ziangkim neitu na si ruangah a tawk a si..\nSalm 23:4Na talhtum le na kianghrol in ka hna a ngamter\nBiadang asi a tang lei hi cu:


Thlachiatruah: Chin Ramkulh Cozah COVID-19 Tawlrel Ning – THE CHINLAND POST\nThlachiatruah: Chin Ramkulh Cozah COVID-19 Tawlrel Ning\nSalai SH Lian & Salai Josephbawi| 2020 October 5| Tu kum thawkka, March 23 thawk vawleipi nih Corona Virus (COVID-19) cu ralrin ding mi, damh a har ding mi a si tiah UN nih a rak thanh. Cun, kanmah Ramkomh Kawlram cozah zong nih ralrin ding mi zawtnak a sinak cu a hun thanh.\nZawtnak a thawkka ahcun, a fak tuk in Chin ramkulh ahcun a rak phan lo. Nain, Ramkomh Kawlram ah hmuh hmasa bikmi lak hi Chin ramkulh in a rak si. Cucu, US in a rak tlung mi Tedim kan unau pa sin in an hmuh.\nHi lio ahhin, keimah he ka rian ṭuan ti mi zong COVID-19 in a zaw tiah an ti mi a rak tlunnak ah ka rian tuan hawile zong an i tel. Cucu, Yangon in Kalay tiang Vanlawng an i cit mi a khat. Nain, Tedim kan unau pa a zaw ti mi an thanh hnu ah, Vanlawng in ah a cit ṭi mi an tawlrel hna ning cu lung a tling ruam lo. Ram dang bang, COVID-19 zawtnak a ngei tiah ruah mi hlaithlainak (Contact Tracing) an tuah ning zong lung a tling hrimhrim lo. Nain, kan ram sining le kan cozah thazaang nih a kan pek lo ruang zong ah a si kho men!\nAtu ah, COVID-19 a voihnihnak zualhmat a hun i thawk. Kanmah Chin ramkulh zong ah a hun zual chin thluahmah. A hlei in, Chin ramkulh in Mindat ah a fak khun.\nCu lio ah, a rak i thawkka lio in nihin tiang ah, Hakha ah siseh, Tedim ah siseh, nihin Thantlang ah siseh, nawlngeitu lei nih an tawlrel ning zoh tik ah, lung a nuam lo hringhran. A cheukhat, cozah he a naih deuh mi le upa ṭhawngṭha deuh cu cozah nih tawlrel ning in khumherhnak (Quarantine) ah a lut lo mi an um len tiah theih a si. Cucu mitampi an lung a nuam lonak bik pakhat ah a tel. A silo ah, nawlngeitu le sang ṭuanvo ngeitu nih an i theihter lo mi zong an um ṭheo.\nCozah tawlrel ning lak ah lungtlin lo mi pakhat cu COVID-19 a thawkka, April 28 zaan ah zaanchuah lo (Curfew) in minung 29 an tlaih hna. Cun, May 18 zingka ah Kalay lei thong ah an rak kalpi hna. Thla khat chung thong an rak tla i, a cozah sin ah nawlnak (a-zu-khan) zong a rak ngah lo. Cucu, kokek rawhralnak (pulrai) runvennak phungphai an zulh ruang zong ah a si men lai. Nain, phungphai cu minung nih zapi caah thil ṭha deuh a chuah khawhnak hnga ding le humhimnak ding caah tuah mi a si. Cucu, a rikhiah daan palh lo ding a biapi hringhran. COVID-19 zawtnak runvennak he pehtlai in, tlaih khih mi an si. Nain, Hakha in Kalay lei ah thong thlak ding ah an kal pi hna lio ah, nawlngeitu lei tawlrel ning zong an lung a tling lo ngai tiah theih a si.\nNaite taktak ah Hakha ah ngakchia te Cancer zawtnak in a thi. Yangon ah an i thlop dih hnu in, Hakha ah an hung tlunpi hnu ah a thih hi a si. Cu ngakchia pa a thihnak kong ah, hringtu apa nih a tanglei bantuk in, a pumpak Facebook ah a langter.\n“Ka fa (Ram Kulh Thang) aw June thla 26, 2010 ah Pathian nih laksawng a kan pek mi fapa rosung te na si e…na chuah lio ah khan kan i lawm tuk e kan mah lawng kan si lo khuami vialte nih an in lawmh e… nuam ten le dam ten in kum (9)chung kan tlawng leng ti e… Mahcun, e zawt na thawk i ee ka fa aw Dr. Hmuh Thang sin ah kan in kalpi i Dr. Hmuh thang nih a thireu e an ti i e ka fa aw… Yangon ah cawngh ding in kan in kalpi colh i mu kum khat chung kan in cawngh manh mu ka fa… mah cun e, na ning cang hman ti lo i e in lei ah kan nin tlunpi ee… Hakha (kate) kan phan i e… (Covid) zawtnak ruangah a kan then e, ka fa aw, …nang cu e… in na phan e…kan nih kan phan kho lo ee (Quarantine) ah an kan chiah e… inn kan tin hlan tiang ra kan hngak law kan ti e ka fa na nun nak nih a zo ti lo… kan dang inn e, kan ni then i e kan ni then lenn ko e… na dih ni le na dongh ni ah hin kuh kan in duh e, hnamh kan nih duh e pawm tak kan nin duh e ka fa aww…, si nan mu line chung te lawng in kan nin hmuh khoh e… na nu le na pa le na u le caah cun fak tuk ko hmanhsehlaw nang cu na fah nak vialte na philh dih cang i e, kan Bawipa tang cung ah na din cang mu. Fapa fangkhat kan sui lu chin zungzal in mangtha law. Kan rat cio tik ah ra kan dong te mu.”\nHakha ah ngakchia amah dam lo nakin a nunnak a liam. A liam hlan ah, Yangon ah thla 10 tluk an i thlop. Yangon in Sizung nih ngakchia te cu a dam kho ding a si ti lo tik ah, Yangon in Hakha lei tlunpi ding an ti. Hakha an phanh tik ah, Inn ah ṭha tein an i congh khawhnak hnga ding ah Sibawi nih Home Quarantine chiahnak nawl an pek ko hna tiah theih a si.\nAn rak tlun hlan zong ah, Hakha in cozah (GAD) nih rak tlung ko u. Nan inn ah um ding in kan tawlrel ko lai” an ti hna tiah naihniam nih an chim. Nain, Hakha an phanh taktak tik ah, Quarantine ah an chiah dih hna. Ngakchia pa hi Yangon an i thlop nak ning in a dam kho ding a si lo ruang ah an rak tlunter mi a si. Cucaah, chungkhar nih an pa amah pawng te ah um khawh ding in an hal. Nain, cozah lei nih an onh hna lo.\nKan hnu, Sept. 29 ah an phan. An fate kha zaanlei 6:30 ah a thi. Hi zaanlei, ah PPE (COVID-19 tawlreltu nih hrukmi thuam) an rak pek hna. Palek kan chimh hna, an fa a thi. An fa ruak thlah a si kho hnga maw ti mi Palek a cawng mi pa kan chimh. Cu tikah, cozah (GAD) nih, “A si ko, Ruak thlah cu a caan kan pek lai a ti. Hihi ruak vui lai zaan tiang si0ning a si. Nain, ruak thlah ni zing ah chuahnak nawl an onh hna lo” ngakchia pa kong he pehtlai in a thei mi si in tiah theih a si.\nHringtua pa a ngaihchiat tuk ah, hitin a pa nih ṭah hla a lawh,\n“Kafa pa te aw, na damnak ding ahcun, khawika poah kan in kalpi. Sibawi nih Hakha kir cang ko u an ti, Nun ṭian, in na kan ṭianter i, nikhat chung ah thih ṭian in na kan ṭian tak ṭhan e…”\nChin ramkulh khualipi Hakha khua ah kan ton mi ah mithli hmanh a thian hlan le a ro hlan ah, Thantlang nih lungfahnak nganpi a tuar ṭhan. Cucu, COVID-19 tawlrel ning ṭhiamṭhiam ah si.\nMalaysia Inncung Dot 9 atla i a thimi Thantlang phak lai an vuinak kong ah Inntek khua upa nih a Status ah a Tialmi\nOctober 4 ah Thantlang peng ah lungnuam lo ngai ding mi pakhat a hung cang hui ṭhan! Cucu, Malaysia ah inn dot 9 in kum 20 te lawng a si mi nu cu inn cung in a tla i a thi. Cucu, chungkhar le dawtu hna tawlrel nak in Malaysia in Yangon, Yangon in Hakha, Hakha in Thantlang ah an rak tlunpi. Malaysia in Yangon tiang rak tlun pi hi zei tluk in dah a har lai ti mi cu zaanran nih kan ruah khawh mi leng tiang a si.\nNain, Malaysia in Yangon cun, Yangon in Hakha tiang an hun ratpi hnu ah, Thantlang khuachung ah an luhter duh lo. Thantlang khua chung luhter lo in, Khua luh lai (Thang Hrin Sia Zuatnak Kawm) pawng ah JCB in thlan an cawhter i an vui. Cun, a vuitu hna cu Quarantine ah an chiah colh hna tiah theih a si.\nHi ruak tlunpi mi kong he, Thantlang phanhnak ding ah hin Malaysia ah cozah nih nawl onh hnu ah, Yangon ah an rak tlunpi. Cun, Yangon in Hakha hnu ah Thantlang ah hun ratpi a si. Nain, Thantlang khuacung ah cun luhnak nawl an pe lo. Hi kong ah, chungkhar siseh, naihniam cu an lung a nuam lo hringhran. Atu bantuk kong ah, “Kan Laiphung in tuak ahcun, a rauthla zong a nuam bal lai lo” tiah Khuami nih an ti, an vuivai len.\nCOVID-19 ruangah a thi mi chungkhar dirhmun taktak chungkhar si sual hna sehlaw zei ko dah kan hluan hnga ti hi tulio kan dirhmun in ruah lo awk a ṭha lo mi a si. Kan Cozah nih COVID-19 tawlrelning hi biatak tein a tuak ngaingai a herh ko cang lo maw? Cozah lutlai le Motor ṭha ngei chungkhat nih a herhnak tiah duhtawk in an luhchuah lio ah zaraan cu ar bang kan vai kan ti hnga maw? Sahngar nih na arpi tapna kan hluan ti awk in…!\nPrevious အပိုင်း (၁၅) ရှေးဦးအေသင် တွင် တိုက်ရိုက်ဒီမိုကရေစီ ကျင့်သုံးပုံ\nNext Kalaymyo Covid-19 Pulrai Thawngpang Thar


Nancy Pelosi biachim nak ruang ah Republicans le Democrats hna cu an isik cemmam hna tiah news site ah langhter asi, – Kawltu Team\nNancy Pelosi biachim nak ruang ah Republicans le Democrats hna cu an isik cemmam hna tiah news site ah langhter asi,\nJan 6 Capitol Hill Riots veryfigation/thlatthlai ding ah tiah, Republican House Minority Leader Kevin McCarthy nih minung 5 nominee atuah chung in minung 2 cu, Nancy Pelosi nih arak pawm lo ruang ah, McCarthy nih minung 5 nominee tuah mi cu with draw ter dih khi asi, Nancy Pelosi nih McCarthy nominee tuah chung in 2 Jordan le Banks hna hi Trump-allied congressmen ansi ruang ah thil thlatthlai tu asi ah cun thil ning lam lo in akal lai ati, Republican House minority leader’s hna nih Democrats pawl nih Republicans Senate telter mi Liz Cheney Anti Trump asi tiah tel an duh lo ve fawn.\nLiz Cheney hi Anti Trump asi tiin Trump hi a duh lo hrimhrim mi asi pin ah, Trump hma laknak hrim hrim kham duh mi asi, McCarthy asik ” American mipi hna nih hin, mah can lio ah thil cang mi dik theih aher, Bia dik khamh duh mi nih um zia angei lo, Nancy Pelosi zong nih Republicans Jim Banks le Jim Jordan hna cu, Trump Uico hna 2 an si tiin, “I must reject the recommendations of Representatives Banks and Jordan to the select committee, The unprecedented nature of January 6 demands this unprecedented decision.”ati.\nNancy Pelosi nih hin Jan 6 Capitol Hill Riots thlatthlai tu ding ah hin amah duh ning te in, members hna chiah in zei poh kalpi timh asi, mah ruang ah cun House of Representatives hi steering wheel ah hman a timnak zong asi, Top Republican House ah um mi hna nih Nancy Pelosi nawl bantuk in um an duh lo khi asi ve, mah caah cun House chung ah an isik cemmamnak zong asi tiah news ah langhter asi.\n← Assam ram chung ah um mi Luvar pawl hi an tamtuk hringhran caah Assam acoyah nih Population Army cu Luvar pawl tamnak hmun ah a dirter cang lai tiah,\nMinung fimnak hi cu aw asang sinsin ko Dubai khuapi chung ah rua asur bal lo caah Drone Technology thiamnak hmang in rua surter khawh na zum maw? →


A Inn Pa Simi Nih A Thar In Sianginn Khar An Timh Lio Ah Kawl Nih Sianginn Kai Hram A Thok Cang Lai – Lai Lungrawn Post\nMyanmar ram Sianginn Hon an timh lio ah Hong Kong ram cu COVID-19 ruang ah an Hon mi Sianginn an kharter tthan hna: Myanmar ram Cozah nih Sianginn cu rampi huap in a Honter hnik hna Lio ah Hong Kong cu COVID-19 zawtnak a karh thluamah than caah cozah nih sianginn a honter mi hna Sianginn pawl an kharter than hna tiah theih an si.\nHong Kong khua Cozah sianginn le pumpak sianginn hna cu kum fatin sianginn khar caan January thla ah khar an rak peng nain COVID-19 zawtnak a karh peng rih ruang ah pehzulh in sianginn an khar rih lai. COVID-19 zawtnak aa chawnh mi an zor deuh cang, tiin July 10 ah Hong Kong lutlai cozah nih sianginn a honter hna nain Hong Kong khua cu July 10, ni khatchung ah COVID-19 zawtnak aa chawnhthar mi minung 42 an si. Mah chung ah minung 32 hi Hong Kong ah khua a sa mi an si.\nKhuachung minung pakhat le pakhat kar ah COVID-19 zawtnak i chawnhning a karhtuk caah nulepa an thin a phang i an fale sianginn an kaiter ti hna lo. Inn ah umter dingin an ti cang hna. Nikhat hnu nikhat COVID-19 zawtnak i chawnhning a fah chin lengmang caah cozah nih sianginn a kharter tthan hna hi a si. COVID-19 zawtnak a zor Kho hlei lo tiah Hong Kong sii lei thiamsang hna nih an chim. July 13 tiang Hong Kong khua ah COVID-19 zawtnak aa chawnh mi minung 1470 an si, a thi mi minung 7 an si, tiah DVB nih a tial.


Bawipa nih Dawt an duh! - A VEL IN KHAMH KAN SI\nNA NUN RIH CU BAWIPA NIH DAWT AN DUH CAAH ASI.\n"Vawlei a ser hlan in Pathian nih kannih cu Khrih chung i amah ta si dingin a kan thim cang, cucaah a hmaiah a thiangmi le soi awk um lomi kan si awk a si. Pathian nih cun kannih cu Jesuh Khrih thawngin a fa i cohlan awk kha a rak timh cangmi le a duhmi a si. Efisa 1:4-5"\nPastor minthang Rick Warren nih zumhnak ah ka der tiah aa ruatmi pa nih a lennak kong a chim. Zung ka um lio ah Khrihfa asimi pa nih a rak ka leng i, "Khrihfa ka si ko nain, thlarau leiah ka tthannak ka thei lo. Ka sining kel peng ka si i ka nunnak hi a taap ko!" tiah a ka ti. "Zeiruang ahdah a si hnga tiah na ruah?" tiah ka hal tikah, "Pathian hi zalak in ka dawt taktak lo caah asi rua tiah ka ruah," tiah a ka leh. Cuhnu ah ka leh than mi cu, "Pathian kha na dawt taktak lo ruang ah si lo in, Pathian nih zeitluk in an dawt kha na hngalh lo ca tu ah asi," tiah ka leh tthan, tiah ati.\nDawtnak kan timi hi a kirmi (Response) asi. Baibal nih a chimmi cu, "Pathian kan dawt cu a kan dawt hmasa caah asi," tiah ati. (I John 4:19) Cucaah Pathian ka daw lo tiah kan ti tikah, a ruang cu zeitluk indah Pathian nih a kan dawt kha kan hngalh lo ca tu ah a rak si tawn.\nNa nunnak sullam, hmuitinh le Pathian auhnak hi na fian khawh nak ding caah, Pathian sining lei in na thok a hau. Pathian cu dawtnak asi. Pathian sining i a muru cu DAWTNAK asi. Lei le van ah dawtnak a umnak a ruang cu, Dawtnak asimi Pathian aum ruang ah asi. Hngerhte le ttuangtuan nih dawtnak an ngei lo nain nang cu Pathian muicuang in ser na si caah dawtnak na ngei i, mi daw kho tu ah na cang.\nNa nun rihnak a ruang cu Pathian nih dawt an duh caah asi. Na nunnak a ruang, le na nun hnawhchanmi pakhatnak cu Pathian nih dawt ding ah asi! Cucaah, Pathian bochan, a nawl ngeih i, amah rian ttuan kha kan nunnak ah a biapi tuk hringhran i na nunnak a hmuitinh pakhatnak; abiapi bikcu Amah Pathian dawt kha asi ko.\nPhundang in chim ahcun, na tuanvo hmasabik cu nangmah nih thil va tuah hmasa kha siloin Pathian nih Dawtding tu kha arak si ko. Pathian nih dawtding ah na nunnak hi a zuah rihmi asi. "Cucaah Pathian nih a dawt i amah mi si dingah an kawhmi hna, Rom khua i a ummi nan dihlak in ca kan kuat hna: Pathian kan Pa le Bawipa Jesuh Khrih nih vel le daihnak cu inpe ko hna seh. Rome 1:7"\nPathian he hawikomhnak ngei dingah kawhmi na sinak biatak hi na nunnak ah zeitindah na leh/naa tlaih? (Response)\nAtu lio Pathian he pehtlaihnak na ngeihning ruat. Biaknak phung menmen le, a min men le tuahtawn mi phunghram ruang men ah asi maw? Pumpak in nunnak taktak ah Pathian he pehtlaihnak nun na ngei maw?\nAtanglei cakuang chungah na zumhning kan hrawm ve.


President Trump Kongah Thawngthanhnak Tuah Si Cang – Chin World News Evening\nPresident elected Joe Bidden nih biakamhnak a tuah hlan Jan 20 zing/morning ah President Trump cu White House chuahtak lai tiah AP nih a ttial. Joint Base Andrews Maryland ah thlahnak tawite an tuah piak lai i biachimnak zong ngeih dawh a si. Cun Air Force One in Florida a inn ah a kal lai tiah an ttial.\nPresident Trump cu approval rating 29 he White House a chuah tak lai tiah Pew Research nih an thanh. U.S President a tuan balmi vialte lakah Aprroval Ratting a chiabik ah aa tel. Ukraine president Volodymyr Zelensky he telephone an i chawnh lio ah President Zelensky cu “Joe Bidden le a fapa Hunter Bidden zikhnawh an einak nan hlat/investigate lo ahcun Ralkap thazaang caah bawmhnak $214 million hi kan pe hna lai lo” tiah a ti’ tiah an biaruahnak a theitu U.S intelegent pakhat nih a thli tein a phuan. Cucaah US congress nih Ukraine bawmhnak a ceih cangmi cu amah pumpak political gain/hlawknak caah a hman tiah Democratic Party nih Impeachment an tuah. Asinain Senate ah GOP nih an dirhkamh caah an tuan kho lo.\nCun Election result a cohlang duhlo ruang ah a chuakmi buainak ruang ah a voi 2nk Impeachment an tuah rih i, House nihcun an cohlang cang. Jan 19 ahhin Senate ah an ceih tthan lai i, Senate ah a sungh sual ahcun, politics ah aa tel kho ti lai lo. Asinain a term dih he aa tong cang caah Senate nih ceih loin an dihter lai tiah ruah cio a si. Donald Trump hi uartu tampi a ngeimi President a si ve ko nain US President a sinak tuanbia cu dawhlo ngai in a dih. Credit: Zasang Cinzah\nU.S Dirhmun Thinphang Tuk Si Cang, FBI Zong NihMipi Sin Ralrinnak An Tuah Cang


Breaking News: Chinmi Office Meithal In Voi 30 Leng An Kap, A Poi Kho Taktak! – The Cherry Par\nBreaking News: Chinmi Office Meithal In Voi 30 Leng An Kap, A Poi Kho Taktak!\nNovember 12, 2021 Cherry News\nUS ramchung Chin miphun tam bik umnak Indianapolis khuapi ah Chinmi Zung pakhat cu meithal in voi 30 hrawng an kah, tiah thawngpang theih a si. Hi kong he pehtlai in aho hmanh nih thil sining fiang theih khawh a si rih lo. US ramchung ah Chinmi Office avoi khat meithal in an kah hi a si men lai.\nA tanglei ah office ngeitu Salai Biak nih a tial ning ahcun ka office windows voi 3 leng meithal in an kah, tiah a facebook timeline ah a tarlanghmi cu hmuh khawh a si. Bawipa tu nih himnak pe chin ko hna seh. Office meithal in an kaptu phu hi Chinmi kan si lo hmanh Kawlmi an si hrimhrim ko lai.\nSomeone shot my office windows over 30 times! Kan office window meithal in zun 30 hrawng a kan kah. Mah ti a kapmi hi i zoh seh! Akaptu le a fialtu, kan theih hna ni hi cu nan caah hellram ah rak i ruat ko uh. ကျွန်တော် တို့ရုံးကို ခွေးတွေ သေနတ်နဲ့လာ ပြစ်သွားတယ် – ငါ မင်းတို့ကို သိတဲ့တနေ့ မင်းတို့မလွယ်ဘူးမှတ်.\nIndiana Police nih an chuak hnawh hna le chuak hnawh hna lo, thawngpang theih khawh a si rih lo. Meithal thawng hna an thei ko lai, tiah ruah cio a si. Office ngeitu Salai Biak te le staff pawl hi an him ko lai, tiah ruahdam an si. Hi office ah hin minung pa zeizat riantuantu an um ti zong fiangin thawngtheihternak a um rih lo. Thilri hna an lak duhmi um ca maw a si hnga, si lo ahcun hi office ngeitu ngiatu um caah maw a si hnga? Pathian tu nih mitha lo cu a tuhbang in a zunter hrimhrim ko lai e. Pathian nih in kil veng ko seh law.\nCu bantuk lungput chia mah miphun cungah an ngeimi cu a poituk e. Neighborhood an cctv vial kha check hlainak tuah ulaw motor an parknak le an thutdirnak in theihkhawh asi lai. An sual kho taktak ee! A poi tuk ee! US cu ram ttha tuk si nain a him lo an timi hi si pah ko hih! CCTV in an kehneh dawi khawh si ko lai.\nI ralrin ko ne zei ti awk tha Kan vawilei can a chia tuk cang e. Bawipa tu nih in veng ko hna seh law. ziah mah ti in kah cu, na cungah a lung a fakmi an um tinak a si ko hi, nangmah nunnak na him hi kan ni lawmhpi. Apoi taktak si. Laimi an si lo zongah kawl minung an si ko lai ralring tein um te ko law kau. A poi tuk ee. Bawipa nih an humhim hna le Bawipa thangthat in um ko seh. Tu hnu zong in kilveng hna seh.\n← Ningzah Hi Nan Nu Pawchung In Nan I Chuahpi Maw?\nBreaking News: Mindat-Matupi karlak ah SAC Ralhrang 70 Hrawng an Thi tiah CDF-Mindat nih Chim →


Nihin May Ni 19 Kahdohnak Fah Tuk Ca Ah Nungak Pakhat A Nunnak A Liam – Chintanbo\nMay 19 chun hnu sml 2:45 hrawng ah Thaketa No.7 sang, Aungtapi lam ah meithal kahnak a chuak i, nu pakhat a lu ah meithal kuan nih an khen i a thi, tiah a thihnak hmun pawngkam ummi hna nih an chim.\nA thimi nu hi East Yangon University ah Physics major in kum donghnak a cawng lio mi Honey Oo a si. A hnakhaw hram ah kuan 2 nih a khen, tiah East Yangon University nih cathanh an chuah. Cu lawng si loin hringtu a nu le a pu zong kah an ton caah hliamhma an pu, tiah an langhter.\nNLD a ṭanhtu an si caah an inn cu an kah. A kaptu hna hi thi din in biakamnak a tuahtu phu an si, tiah mit hmutu cheukhat nih an chim. Thaketa ah University siangngakchia Honey Oo kahthahnak kong ah, thi din in biakamnak a tuahtu phu nih an kahnak video zong social media ah a langsar ngai ko nain, a dikmi a si le si lo News company hna nih fehternak a tuah kho rih lo.\nMinchain pengkomh Nuaṭhuci peng block 3 Nuaṭhuci meekuang hmun a pituhhluattaw palai(MP) Naing Ṭhu Aung inn cu mei in an khangh, tiah tualchung mi hna sin in theih a si. Inn a kangh ning hi mizei an si ti theih lo mi nih mawtaw in an ra i an khangh. Inn a kangh lio ah hin meithattu zong an um lo i amah daih in a dai, tiah a chim chap.\nMeikangh ruang ah hin inn cu cutlukpi cun a rawk lo nain rawlchuannak tlawmpal a kang, Mei zeitin aa thok i a kangh ti cu fiang in theih a si lo. U Naing Ṭhu Aung inn ah hin a hlan ah cun thilzuarmi pawl kan rak hmuh tawn hna, anmah cinglarualchan an um le um lo fiang in theih a si lo. Naing Ṭhu Aung hi National Unity Government(NUG) ah Defense minister rian a ṭuan lio mi a si.Crd:The chin post\nKalay thlanglei hmunram ah rallam a sialmi SAC ralkap pawl nih khuate cheukhat cu khua khat hnu khua khat in an khangh hna i Nihin May 19 zinglei sml 3:00 hrawng ah Laychia khua zong an khangh ṭhan, tiah theih a si.\nLaychia khua cu May 16 ah SAC ralkap nih an rak khanghmi khua a si, May 19 zinglei ah a voi hnihnak an khangh ṭhan.\nKahdohnak zong a chuak lo nain mei in an khangh thluahmah ko hna. May 18 ah Kukual khua an khangh, nihin zing ah Laychia khua an khangh ṭhan. Ṭhialkam dih a haumi dirhmun an phan,” tiah Kalay thlanglei ralzam zohkhenhtu pakhat nih a chim.\nLaychia khua cu inn 200 hrawng umnak khua a si i, SAC ralkap nih a voi hnihnak an khanghmi khua a si, An khua ning in a ciam ti tluk a si ko, tiah theih a si.\nKalay thlanglei ah rallam a sialmi SAC ralkap pawl cu PDF he kahdohnak a um lo nain, tualchung mi ral an zam karah khua khat hnu khua khat in an inn le lo vialte an khangh piak dih hna.\nKalay thlanglei ummi Ashihshi, Shiaphu, Ṭintha, Sishin, Laychia, Kukul, Shiataw khua hna telh in khuate 10 hrawng, inn 1000 leng cu SAC ralkap mei khanghnak in an ciam, tiah theih a si.\nAtu lioah SAC ralkap nih an khanghmi khua chung in tualchung mi 40000 hrawng ramlak ah an zam. Eidin, sii-ai, ruahkham angki tibantuk a rannak in an herh, tiah theih a si:Crd:The chin post


Vuancichoh Rian an Ka Khinh Zong ah Ready Ka Si: U Soe Htet | THE CHIN JOURNAL\nPOLITICS / November 21, 2020 November 21, 2020\nChin ramklh Sipin Vuanci U Soe Htet| Photo - The Chin Journal\nChin ramkulh Chief Minister rian an ka khinh zong ah ready ka si i, rian dangdang an ka khinh zong ah ttuan khawh ding in ready ka si ko, tiah atulio Chin ramkulh cozah chimnak nawlngei le Chin ramkulh sipin vuanci a simi vuanci U Soe Htet nih a chim.\n“Vuancichoh hmunhma hi Chin mipi le acozah nih an ka khinh a si ahcun ttuan ding in ready ka si ko timi chim ka duh. Kan (Chin) ram thil sining zong a zatawk in ka theih ko tiah ka ruah. Cucaah, azeiti a si hmanh ah rian a ka khinh ahcun ready ka si ko,” tiah a chim.\nA sang bikmi vuancichoh rian si loin vuanci rian le a dangdang rian pawl khinh ka si zong ah ttuanvo lak khawh ding in kaa zuam lai, tiah U Soe Htet nih a chim chap.\n“Pakhat in chim chap ka duhmi cu rank sang bik a si lo zong ah atu ka ttuanmi bantuk vuanci rian le a dangdang rian khinh ka si zong ah ttuan kho ding in ready thotho ka si. Atu zong Chin ramkulh chung i a herhnak hmun paoh ah thleidannak kum loin ka kal i ka ttuan cuahmah ko,” tiah a langhter.\n2015 le 2020 thimnak ah U Soe Htet cu NLD aiawh in Paletwa peng ramkulh mehmun no. 1 in aa cuh i a voi hnih ning in teinak a hmu.\nU Soe Htet hi ahlan Myanmar ralkap a rak ttuanmi a si i, Lieutenant Colonel (ဒုတိယဗိုလ်မှုးကြီး) rank tiang a phanmi a si.\nNovember 8, 2020 Myanmar rampi thimnak ah NLD nih Landslide in teinak an hmu tthan i Chin ramkulh ah cun U Soe Htet hi Chief Minister rian an khinh te lai, tiah Social Media ah biathli a leng.


“Timote Cakuat”. “Pathian nih a kan pek mi Thiangthlarau nih” 2Timote 1:7 Pathian nih a kan pekmi Thlarau nih cun mi ralchia ah a kan ser lo, ṭhawnnak. - ppt download\nPublished byRégulo Castellanos Modified over 2 years ago\nPresentation on theme: "“Timote Cakuat”. “Pathian nih a kan pek mi Thiangthlarau nih” 2Timote 1:7 Pathian nih a kan pekmi Thlarau nih cun mi ralchia ah a kan ser lo, ṭhawnnak."— Presentation transcript:\n1 “Timote Cakuat”\n2 “Pathian nih a kan pek mi Thiangthlarau nih” 2Timote 1:7 Pathian nih a kan pekmi Thlarau nih cun mi ralchia ah a kan ser lo, ṭhawnnak le dawtnak le mah le mah i uk khawhnak tu khan a kan khahter.\n3 “Thihnak tthawnnak a donghter Cang” 2Timote 1:10 sihmanhsehlaw atu ceo ah hin kan Khamhtu Khrih Jesuh a ratnak thawngin cucu kan sinah phuan a si. Thihnak ṭhawnnak kha a donghter cang i thih thiam ti lo nunnak cu Thawngṭha in kan sinah a phuan cang.\n4 “Thiangthlarau tthawnnak” 2Timote 1:14 Kan chungah a ummi Thiang Thlarau ṭhawnnak thawngin na kut chungah chiahmi thil ṭha kha him tein keng hna.\n5 “Hrial Hna” 2Timote 2:1 Ka fapa, Khrih Jesuh he kan i pehtlaihnak thawngin kan hmuhmi Pathian vel nih ṭhawnnak in pek ko seh. 2Timote 3:5 kan biaknak phung hi a lenglei in an i tlaih lai, sihmanhsehlaw a chung i a ummi ṭhawnnak taktak kha cu an duh lai lo, cu hna cu hrial i zuam hna.\nDownload ppt "“Timote Cakuat”. “Pathian nih a kan pek mi Thiangthlarau nih” 2Timote 1:7 Pathian nih a kan pekmi Thlarau nih cun mi ralchia ah a kan ser lo, ṭhawnnak."\nPpt on wind as alternative source of energy Ppt on network security free download Ppt on prepositions in english grammar Ppt on projectile motion Ppt on 5 star chocolate cake Interfacing keyboard and seven segment display ppt online Ppt on video teleconferencing for social security Ppt on air pollution act 1981 Ppt on nutrition in plants and animals Ppt on rational numbers for class 8th


Bethsy Hngakchia Lio Hmanthlak Pawl an van langhter Cang. – Salai Kawltu\nBethsy Hngakchia Lio Hmanthlak Pawl an van langhter Cang.\nMay 15, 2019 salaikawltu Celebrity News\nNote: A karlak ah cabia kan van chiah chih pah lai. Hmanthlak lawng cu a tha lo i.\nPrevious Post:Bawi Thiang Bik nih Mizo hla bak a van Phomh Cang\nNext Post:Japan Ralkap pawl Mawttaw Cycle mongh an Thiam Khawh Ning (Video Thar)


US Caah Coronavirus Dohnak Hriam ṭha Bik An Hmuh Tharmi – Chin 11 News\nUS Caah Coronavirus Dohnak Hriam ṭha Bik An Hmuh Tharmi\nPosted By: Chin News April 26, 2020\nUS ram cu coronavirus kan doh ve an ti i moronavirus tu nih a tlunh chin hna. Moronavirus cu an celh ti lo. Minung 50,000 renglo nunnak nih an liam cang fawn. An theih khawh loin ai chawnhmi zeizat remruam an si hngalh an si kho rih fawn hna lo.\nCovid-19 pulrai cu nu ram hruaitu pawl hmanh nih zaangdam tein an doh khawhmi si nain, US president nihcun a doh khawh lo tikah, “The Twenty Fifth Amendment Lawng nih a Doh Khawh Lai” timi ruahnak an ram experts pawl nih an chuahpi. US phunghram i “The Twenty Fifth Amendment” an timi cu, president nih a ṭuanvo a tawlrel khawh lo ahcun, a rian in ṭhumhthlak ding, ti si.\nPresident an ṭhumh ahcun, Vice-president a kai lai. A bawnbok le a mantat an si sual lai bel phan um pah. Nain, a thar nihcun phundang in lam a kawl khawh deuh khawh ngaimi a si. Ruahchannak zong an ngeih caah si kho. Vice-president cu virus dohtu lubik ah an rak chiah nain, Vom sentari cong phun in an chiah lengmang rihmi hrim khi zoh an rak chiatnak cu sau ngai cang.


MINUNG FA CELH DING SILO, RALKAP NIH AN THAHMI HRINGTU APA BIA CU – The Chinlung Post\nMinung fa celh ding asi hrimhrim lo. Ka fapa ruak rak ka pe ulaw vuinak caan rak ka tuahter hram uh tiah mithli tla in nawlnak a tuah hna. Kawlralkap ralhrang hna nih lamzawhnak a tuahtu hna cu meithal in an kah thluahmah hna. Cu chungah nizan ah lamzawhnak tuahnak ah lutlai pakhat a simi Mg Lin Htet cu nizan ah khan Mandalay ah an kah thah i, a ruak zong ralkap lila nih an lak.\nRelchih: CNF/A hi nan kan uhtanh ko, nan mawh lo, amah belte hriamtlai dang he tahchunh awk kan tha deuh lo: Pu Htet Ni: Atulio kan ram buainak kong ah mizapi nih CNF/A hi nan kan uhtanh i nan mawh lo, amah belte Tlangcung hriamtlai dang he tahchunh awk kan tha lo, tiah CNF/A Chimphuannak Nawlngeitu Pu Htet Ni nih a chim. Nationwide Ceasefire Agreement (NCA) ah minthu ciocio Tlangcung hriamtlai hi kan i khat hna lo. Kannih CNF/A cu Bilateral Agreement ah umnak hmunhma (control area) kan ngei.\nPhundang cun umnak hmunhma a leng ah meithal, uniform he cawlcangh thiam a si lo tinak a si. KNU khi NCA ah minthu mi an si ve nain rikhiah mi hmunhma (control area) an ngeilo. Mah belte an thazaang a thawn ca ah anmah tein control area an i ser khawh. Thazaang an ngei ca ah an hmunhma chung ah an cawl kho ngai. Thil a um rih mi cu an control area ah hin Kawl ralkap zong hmunhma an laak ve tik ah i kah peng cu a si ve hoi. Atu CDM kong ah an cawlcangnak khi anmah control area chung ah a si.\nKan dirhmun aa khat lo i hihi mizapi nih a ruah zia an thiam deuh rua lo. Chungtuan an si ve lo tik ah an mawh ve bak lo. Kanmah CNF zong kan hmunhma ah Kawl ralkap hi hmun khuar ve hna sehlaw kan buai ve kho ko,” tiah Pu Htet Ni nih The Hakha Times ah a chim. Zeipoh a si ah hriamtlai dang hna cu thazaang an ngei. CNF cu hriam thazaang kan tlacham tuk. Thazaang ngeih i mizapi nih dirkamh tham ahcun kan cawlcang kho tuk ve ko lai, ti zong Pu Htet Ni nih a chim fawn. Credit: CBN


FIANG TAKTAK IN US DIRHMUN FRANKLIN GRAHAM NIH A CHIM CANG – The Chinlung Post\nFIANG TAKTAK IN US DIRHMUN FRANKLIN GRAHAM NIH A CHIM CANG\nRev. Franklin Graham Nih Tulio US Dirhmun A Tialmi. House Speaker Nancy Pelosi le Democrats pawl nih President Donald Trump impeachment tuahnak ah a telmi Republican palai 10 cu ningzak taktak nan si. Kan ram caah President Donald Trump nih thil tha tampi a tuah hnu ah rianrang tuk in hnulei nan chit than i nan leirawl cu ningzak taktak nan si, Kan chan chungah amah bantuk kan ram caah thil tha a tuahmi President hi kan ngei bal rih hna lo.\nPresident Trump nih ngunkhuai tax tlawm deuh a kan laak, rian ngei an tam i, rian ngei lomi an zor, kan ram sipuaizi a thawnter. NATO chungtel hna nih an thawh dingmi thawhvo an hngalhter than hna i an thawhvo an thawh than. North Korea cu raltha tein a reng hna i, an hruaitu tiang amah pumpak in a va ton hna. Tuluk cozah nih US an duh paoh in cilnaal khawh lo ding in a kham.\nPresident Trump nih a luan cia thla tawmpal lio ah Middle East ram a simi, Israel, UAE le Bahrain karlak ah daihnak a ser khawhmi hmanh hi Nobel Peace Prize pek phu tuk a si. President Trump nih biaknak a kilven ning hi aho President hmanh nih an rak tuah bal rih lomi a si. Prison reform timi thongthlak ning le thongthla mi hna caah thlennak tampi a ser i, kan ram thlanglei Mexico ramri zong him tein a tuah khawh.\nMuslim ralhrang ISIS pawl le a pial sualmi mulsim hruaitu pawl zong a tei dih hna. President Donald Trump bantuk minung nunnak a sunhsakmi [ Pro Life] President kan ngei bal rih lo, Asinain House Democrats nih cun impeachment an tuah thiamthaim, aruang cu, an huat tuk caah a si, amah pumpak sining vialte cu an si khawh chung in hrawhhral dih an duh caah a si. Amah party minung 10 lila zong nih amah leirawi dingah democrats party sin ah an va kawp.\nPresident leirawi dingah ngun tangka sawm 30 ngah dingah speaker Nancy Pelosi nih bia rak kamh hna sehlaw a dawh. President Donald Trump cu minung a si caah a tamtlin lonak a tampi lai. A luan ciami caan chungah President Donald Trump nih a chimmi le a tuahmi cheukhat cu ka lungtlin lomi le ka dirkamh lomi thil tampi a um ve ko. Januarty 6 kha President Donald Trump a limhang a niam bik caan a si.\n2016 President a cuh lio tein a tlamtlin lonak le a chambaunak tampi kan rak hngalh cang ko. Asinain keimah le minung million nih vote kan rak pek, a ruang cu, amah nih a dirpi mi policy le bia a kan kamhmi ruangah a si. Atu tiang zong mah policy vialte cu ka dirpi pengmi si ko. Democrats nih hin President rian a thawk le cangka in a sual an kawl i, thlak an timh zungzal.\nNizan tih ni i an thil tuahmi nih kan rampi cu thenhmalnak tu a chuahpi chinchin. President thim tharmi Joe Biden nih a biakam ning bantuk in rammi hna lungrual tein kan umti khawhnak ding tu hi ka ruahchan mi cu a si. Credit: Salai Lai Ram Thang.


Georgia ah Mee an Rel Ṭhan Dih Nain Trump a Sung Thotho | THE CHIN EXPRESS\nGeorgia ah Mee an Rel Ṭhan Dih Nain Trump a Sung Thotho\nPresident Donald Trump le a ṭanhtu pawl caah thawngpang chia taktak asi. Georgia state ah Biden nih a teimi aa lungsak lo caah Trump nih “mee diklo tam tuk a um” a ti i mee rel ṭhan a fial hna.\nCucaah, Georgia State Thimnak Zung lutlai Pu Brad Raffensperger (Republican party member) nih mee kan rel ṭhan lai tiin a thanh i state pumpi mee vialte cu ni 6 chung bak an kut in an rel ṭhan i tuni ah an lim, Trump a sung thotho.\nHmasa ahcun Biden nih mee 14,000 hrawngin a rak tei, nain mee an rel ṭhan hnu cun mee 12,284 in a tei. Georgia state ahhin mee a thlami 5 million leng an um.\nMee an rel ṭhan lio ah peng/county 4; Floyd, Fayette, Walton le Douglas ah mee rel lomi 5,600 leng an hmuh. Floyd county te lawng bakah mee rel lomi 2,600 an hmuh caah cazin tlaitu Pu Robert Brady cu Mee Zung Rianṭuan Dihlak lungtlinnak in an phuah.\nFloyd, Fayette le Walton county ahcun hmasa bantukin Trump nih a tei nain Douglas county ahcun Biden nih a tei.\nCounty dang pawl ahcun mee an rel ṭhanmi zei aa hlei lo, hmasa he result aa khat ko, mee 9 nak tlawm lawng aa dang. Georgia state ahhin county 159 um.\nTrump ṭanhtu pakhat nih Georgia state Thimnak result hi fehternak certificate chuah rih hlah uh tiin tazacuainak a tuahmi zong tuni ah Rampi Biaceihzung nih a hnon piak.\nThaizing (Ningani) ah Georgia State Thimnak Zung nih Election Result fehternak certificate chuah ding asi cang, Trump nih mee rel ṭhan dingin a fial hoi hna ahcun kut in rel ti loin high-speed scanner in rel a hau cang lai.\nUS President Thimtu Upa (Electoral College) 538 an um. Minung tamnak state California le Texas bantuk ah tam deuh an um. State pakhat ah mipi mee tam deuh a hmumi nih mah state um thimtu upa mee dihlak kha i lak si.\nSinain, Trump nih a sunghmi a cohlang duh lo i zeihmanh tehte chuahpi khawh ṭung loin “mee diklo a tam tuk, mithi min hna in mee an thlak …” ati i thimnak result cu fehter lo dingin state tampi biaceihzung ah tazacuainak a tuah thluahmah hna.\nNain tehte zeihmanh a chuahpi khawh lo caah tazacuainak a tuahmi pawl cu pakhat hnu pakhat in a sung thluahmah. Biaceihzung sangbik a simi Supreme Court tiang kan phan lai ati nain nihin tiang ah thimnak kong he pehtlai in tazacuainak a tuahmi hi Supreme Court a phanmi an um rih lo. Direct in Supreme Court ah kal a ngah lo. Biaceihzung niam pawl nih an ceih dih hnu lawngah Supreme Court ah kai khawh asi.


Sandnes Chinmi Hna Sin ah Lunglawmhnak – Chin Community in Norway\nOctober 31, 2010 ccn 0 Comments\nDear Sandnes-Chin mi zapi,\nChin Community In Norway ( CCN ) min in na zapi hi lawmhnak catawi he nan kutnem kan in tlaih hna . Norway ram chung ah a ummi kan Miphun zapi ( khua kip vialte ) lak ah Sandnes-Chin mi hna cu CCN rian ttuannak cung ah zohchunh awk tlaak nan si naak cung ah lawmhnak nganpi kan ngei.\n2010 kum CCN general meeting lio hnatlaknak le biakhiahnak bantuk in 2010 kum thok in kum 18 in a cunglei poh nih kum fatin kumkhat ah Kr.100,- thawh ding timi cung ah Sandnes khua kan Miphun hna nih mi pakhat hmenh bau loin nan zapi ( minung 36 ) nih nan rak thawh khawh cio tik ah nan cung ah kan i lawm hringhran ko. Kanmah EC.CCN chuntel vialte lak zong ah Pu Hmun Cung Nung cung cu zohchunh awk tlaak in rian a kan ttuan piak khotu a si naak cung ah kan zapi kan i lawm cio.\nKan Miphun nan dawtnak le nan ttanhnak thawng in Pathian nih nan nun naak , pumpak cio ah a thluachuah he lam in hruai zungzal ko hna seh.Nan Krihfa Bu rian ttuannak cung zong a tu naak a let tampi in Pathian nih a thluchuah he lam in hruai hram hna seh ! Cun a tu bantuk in hmailei caan chung vialte zong ah pehzulh in CCN cu nan kilhkamh cio rih lai naak le ruahnak le duhnak nan hun kan cheuh lengmang naak lai zong kan in nawl ko hna.\nLawmhnak lianngan le ruahchannak he,\nVan ThangSecretary, CCN\nPrevious Previous post: Ferguson: Wayne Rooney He Kan Ichawn Le Man-United ah Um a Duh Ti Lo.\nNext Next post: CCN Caah Nihin Ka Saduhthah


Tulio Kan Dothlennak Ah Hriamnam Phaisa Ralkap Kan I Ngeih Mi Zong Hi An Biapi Hmasa Bik An Si Kun Lo Ah Zei Dah Bia Pi Bik Cu A Si Kun – My News\nTulio Kan Dothlennak Ah Hriamnam Phaisa Ralkap Kan I Ngeih Mi Zong Hi An Biapi Hmasa Bik An Si Kun Lo Ah Zei Dah Bia Pi Bik Cu A Si Kun\nadmin May 19, 2022 Leave a Comment on Tulio Kan Dothlennak Ah Hriamnam Phaisa Ralkap Kan I Ngeih Mi Zong Hi An Biapi Hmasa Bik An Si Kun Lo Ah Zei Dah Bia Pi Bik Cu A Si Kun\nVawleicung cung ralkap thawngbik asi ko lai tiah ruahmi Russia nih Ukraine ni hin tiang i a tei khawhlonak hi, Ukraine ralkap an raltha tuk caah le an ram caah an nunnak an i pek dih ruangah asi hmasa lo. Raltuk an thiamtuk ruang ah le US le NATO nih hriamnam thatha in an bawmh hna ca zongah asi hmasa lo. An president Zelensky nih ka Ram ka zaam tak lai lo, ka nupi le fale zong nih an zaamtak lai lo, ka ram caah a dih dongh tiang in ka um lai, a timi bia nih Ukraine mipi thinlung vialte ah Russia nuclear nakin hmual a ngeih deuh in bia a chim khawh caah asi. Russia nih target number one ah keimah le ka chungkhar an ka chiah, asinain ka zaam lai lo, a timi bia nih a rak zaam cio pawl hmanh siarem lo in a umter hna i a rannak in an ram caah an hungkir than. Culawng hlah, vawleicung hmunzakip mipi sinah thuk tuk in rian a tuan i Ukraine chanchuah dingin ralkap atuan bal lomi hmanh nih an vun rat hnawh, US le NATO zong nih an zoh sawh ngam ti lo.\nCubantuk thiam in tulio kan dothlennak ahhin, hriamnam le phaisa hi a biapi hmasa asi lo, paraltha le nunnak pek a ngamhmi ralkap kan i ngeih tungmi zong hi a biapi hmasa bik asi lo, hruaitu dikfel mi le hruaitu tha luban pawl kha nan biapi hmasa bik. Hi ka leiah zeibantuk tluk in phaisa tho hmanh usihlaw, ram caah nunnak pek ngammi pasaltha tampi i ngeih hmanh usihlaw, hriamnam thatha i ngeih hmanh usihlaw, hruaitu kan dik hmanh lo ahcun, US nih kum 20 chung Afghanistan an zohkhen i dollar billion tampi man hriamnam an pekmi le ralkap ting tampi training an pek ko nain minung tlawmte Taliban nih an dawi hna bantuk men kha asi kho i caansaupi a nguh lo kho.\nLaimi kan society ah Khrihfabu pakhat ti lo hi cu zeibantuk organization, community le group hmanh hi sau kan kalpi kho lo, minchiatnak le i huatnak lawng tein kan donghter zungzal. Hihi a ruang kan zoh asi ahcun kan hruaitu hna ruangah asi hmasa zungzal. Cucu thuk deuh in kan chim asi ahcun, zeitindah kan i lungrual khawh lai i rian kan tuan khawh lai, timi nakin kanmah le mah lak lila ah nainganzi tuah kan hmang tuk. Sinak kan duh, kan cunglei kehleng phelh rumro a thli in kan i tim, kan dirchanmi group riantuannak in kanmah dirhmun ding ahkhan kan buai deuh tawn. Mitha le midik nakin kanmah leiah a tang kho dingmi le kan duhning in a um kho deuh ding paoh komh kan i tim deuh. Hruaitu upa kha mah leiah tanter khawh i timh in a phunphun in mah sinak duh ah buaiter kan i tim. Cun phaisa leiah kan min a chia viar ahopaoh. Kan ralkap hna hi an si ve la ti nak siloin cuhlan Laimi kan tuanbia ah asi dih ti ning law ka palh tuk theng lai lo. Hruaitu an thatlo ahcun hruaimi zeitluk an that zongah santlaihnak a um lo bantuk asi.\nTulio kan dothlennak ahcun MAH bantuk in hruaitu hi kan i ruah awk asi lo, pengtlang kip, khua kakiplo, ramchung ram leng le kan ralkap tete zong nih full support an kan pek dih khawhnak hnga, zeitindah rian kan tuanti hna lai, titu hi kan ruah hmasa ding cio asi. Kan ralkap tampi cu Delhi le Malaysia ah a zaam mi an tampi cang, tuhi ceilak a zaam ding um rih dawh an si. Ka theih hngalh mi tete nih ruahnak a ka halmi tete zong an um ve i zaam lo dingin ka forhfial len hna, US nih mi a la rih lai lo tiin. Asinain Delhi le Malaysia kan phakkhawh ahcun a za diam a timi an tampi, mawhphurh thlu awk an tha ve lo caah fakpiin cun ka thlauh ngam ve hna lo, a tlangpi in an i ruah ning in thil asi bal lo caah si dawh asi bik rua.\nHi kan dothlennak hi a hramthok ahcun lungtho taktak cio hmanh usihlaw a dongh leiah Laimi cuhlan kan tuanbia dawhlo bantuk in a can than nak hnga lo a biapibik hruaitu hna nih biatak tein tan na kan lak piak peng a hau. Martin Luther King Jr. bia bang na tlik khawh lo hmanh ah vah ding, na vah khawhlo hmanh ah a lawn in lawng ding, abiapi cu hmailei i fon khawh peng kha asi a ti bantuk in, kan i zuam sek len ve ko nain zei pipa a phi kan chuahpi khawh tunglo asi ahcun kan mahnak santlailo deuh i kan ruahmi zong kha kan sinak kan pek a hau tawn. Chizawh cu a rang asi le a nak asi kha a biapi lo, zu a seh kho mi chizawh asi kha a biapi. Kum cuzah hruaitu ka si bal cang, cu bantuk degree la mi ka si ti kha biapi asi lo, zeitindah thlennak le lungrualnak na tuah khawh lai timi kha biapi asi deuh.\nIraq ralkap kha tluk hriamnam tha le ralkap tam kha ISIS mit lawmte nih an rak lak dih deng nak kha hruaitu sinak (phaisa lawng an rak duh) lawng duh i harnak taktak a phak tikah an zaam dih than. Cu zawtnak cu US nih rak hmu thiamtuk cang hna kaw, an rak bawm duh naisai ti lo. An lung a fim ve i miphun tam deuh le miphunpi deuh lawngte nih uknak le hruaitu an i lakmi kha miphun hme tete an vun khinh cio ve, president tiangin an vun i thleng colh ve i ISIS kha fawitein an dawi khawh than. Iraqi miphin le Laimi kan zia hi ai lo ngai tawn cuh, miphunpi paoh nih hruaitu sinak hi kan ta ding adikg asi tiphun in an i ruat ve cuh, khuapi ummi paoh nih hruaitu luban kan tlai ding a si, timi ruahnak Laimi bantuk in an ngei ve cuh (Vok ruahnak), president ka si caah zeitindah khua, pengtlang, khuanu khuapa he hin rualremtein leh lungthin khat in rian kan tuanti khawh lai ti nakin, zeitindah upadi ka ser piak hna lai i ka nawl an ngeih khawh lai i ka leiah ka tanter khawh hna lai, timi ruahnak Laimi bantuk in an pu ve cuh (Vok ruahnak).\nCucaah hi ral kan teikhawhnak ding ahcun hriamnam tha, ralkap thazang tampi, phaisa tampi ngeih le ralthat kha a biapi hmasa lo, kan hruaitu hna kha abiapi hmasa cem cu nan si lai. (Phaisa a biapi lo ka ti lo hi mu 🤪) Mawhphurhnak, minthatnak, teinak, sunghnak le zeizong te kha nanmah kut ah a um caah nanmah kut ah hi ral kan sunghnak le teinak ding zong ai hngatmi asi. Minung cu a palh kho mi lawngte kan si ko, asinain zeidang palh le hruaitu palh cu ai lo loh, hruaitu ciocio zongah ralbawi palh cu tihnung le palh fak khun asi. Cucaah hruaitu cu a biapi bikmi nan si cash hi ral kan teikhawhnak hnga nanmah le mah nun kha thlalang vun i bih peng than te lengmang u. Kan tei hrimhrim lai hi ral hi…\nDalan Ruang Theu I CDF Le PDF Bomh Nak An Phih Taktak Cun Poi Tuk Lai →\n← NUG Nih Tang Lei Ban Tuk Peng Tlang Pawl Cu Mah Te Biaceih Nak Nawl A Pek Cang Hna


Donald Trump Le Amah Dirpi Tu Nih An Tuahmi Zei Si An Hngal Lo – Chin World News Evening\nDonald Trump Le Amah Dirpi Tu Nih An Tuahmi Zei Si An Hngal Lo\nJanuary 7, 2021 January 7, 2021 Salai Van World News\nUS ram tuanbia ah a um bel lomi Capitol innpi an luh hnawhmi cu Pathian nih a thimmi a hmanmi, le a umpi tiah nan ruah i thla nan campiak mi Trump le a minung pawl nih an tuah ko khi. US mipi nih vote an pekmi an upat lo zong a si pinah US democracy uknak zong zeiah an rel lo a si i a mui an chiatter zong a si fawn.\nBawi Zisuh le a zultu hna, le profet hna nih cun mah bantuk tuah ding in mi an forhfial bel hna lo i an cawnpiak fawn hna lo anmah pumpak zong in an tuah bel lo. Bawi Zisuh cu amah vailam ah a tahtu hna hmanh kha an sualnak a ngaihthiam hna. “Jesuh nih aa thawh i, ‘Ka Pa ngaithiam hna. An tuahmi hi zei a si ti awk an hngal lo,’ tiah a ti” (Luka 23:34). Bawi Zisuh a zummi le a zultu hna nih cun buainak le that lonak tuah cu tha kan pe bel lo. Kan hrial zungzal.\nMidang zong tuah ding in kan forh bel hna lo. Bawi Zisuh le a zultu hna, le profet hna nih din lonak le sualnak cu mah bantuk phun buainak (violence, insurrection) hmang in an do bel lo. Atu chun i buainak a tuahtu pawl khi Khrihfa biaknak ah a biatak lomi lawngte an si ko lai. Khrihfa mi nih cun remnak, daihnak le dinnak hna hi kan dirpi pengmi an si/kan ttanhmi an si. Sualnak le din lonak zong buainak le thahrum hmang in doh kan i zuam bel lo.\nAtu chun i buainak le thil zohchia a tuahtu pawl khi Bawi Zisuh cu vailam ah tah ko uh tiah a aumi pawl he an i lo bak/an i khat bak. Trump, a duhfaknak le a hakkauhnak ruangah mah tiang a chuak ko khi. Khuaruahhar ngai a simi cu Trump a ttanhtu pawl nih a cahrang ah thla fak deuh in nan campiak deuhdeuh, thil ttha lo le sualnak tam deuhdeuh a tuah ve. A poi ngai ko. Mah hna thil tuahmi le timhtuahnak nih khin thimnak a phichuak cu zei hmanh a thlengter kho hlei lai lo. Cattialtu: Van Tum\nKhuaci An Mui Tuk Cang. Nawlngeitu Nih Order An Chuah Cang\nVice President Mike Pence Telh In Trump Cungah An Lungtling Ti Lo!


Релета - КСП Електроникс\nASAON Asiaon AXICOM BERNIER BG CNRUIFEG ETE FANGKE FUJITSU GOODSKY HELISHUN Hongfa NAIS NCR OMRON PANASONIC RAYEX ELECTRONICS REC RELPOL RGINA SCHRACK SCMT Song Chuan SONG GHUAN SRC DEVICES SUN HOLD SVHRACK Takamisawa TCE TE Connectivity TYCO Various\nHome Ел. Компоненти и Платки Релета\nРеле RELAY V23084-C2001-A403\nРеле RELAY V23072-C1062-A302\nРеле RELAY V23072-C1061-A308\nРела RELAY T7NV5D4-24-WG\nРела RELAY COIL 5VDC\nРеле RELAY SG7-100 E48H\nRELAY S.S.R. 20A\nRELAY RT424524 24V\nРеле RT424524 24V\nRELAY RT424024 24VDC 8A\nРеле RELAY RT424024 24VDC 8A\nРеле RELAY RSM954N-0111-85-1005\nRELAY REED PRMA1A05 5V 1A\nРеле 5V TEL.FAX\nRELAY REED 3570-1210-121\nРеле RELAY REED 3570-1210-121\nРеле RELAY RAS2415\nРеле RELAY RAS1220M\nРеле RELAY RA610024\nRELAY PC16, PC13.2\nРеле PC16, PC13.2\nRELAY JQX-16FS/T92 220V 30A\nРЕЛЕ 12V 70/80A 4pins\nRELAY JQ1aP-12V AJQ8341


Laiholh Tein Chin Ramchung Thil Cang Pawl Ngeih Khawh Cio Rak I Zuam Hna Usih (+Video) – Buanchukcho\nLaiholh Video tein thawngpang an rak phuan mi hi tlamtling tein ngeih khawh cio van i zuam hna usih. Cain thawngpang thanh hi a tthat rualrual in, cu nak in Video tein thawng an rak phuan mi hi a ngeih a nuam deuh chinchin lung zong a hmui khun, tlamtling tein ngeih khawh cio kan i zuam hna lai. “13.June ( Thuthang ): KarenNi ah mipi 50 thi zo..Mizoram ah mipi hnaihok tu ALA ralkap 5 an Kai”.\nA tanglei ah a Video kan van thil chih zoh cio khawh le, tampi zoh awk kan ngeih khawh peng nak hnga SUBSCRIBE tuahpiak khawh rak zuam cio hna usih..👇👇👇\nthawngpang dang : A Fak Tuk E : Ralhrang hna ruangah lai hlum kan unau hna temtuarnak le harsatnak hi celh ding asi lo\nBreaking News : Kawlram Tlangcung Hriamnam Tlai Chungtel Minung (5) Cu Tlaih An Tong


Elon Musk Mirum Bik Nih Vawleicung Ei Awk Ngei Lomi Caah $6 Billion Bak Ka Hlut Lai A Ti! – The Cherry Par\nElon Musk Mirum Bik Nih Vawleicung Ei Awk Ngei Lomi Caah $6 Billion Bak Ka Hlut Lai A Ti!\nTerrorist business thiam ngai mi Pakistan nak in pei a rum deuh cang lai hi.\nElon Musk cu tuzing ah 9% bak (24 billion) a kai i $335.1 billion bak a ngei i Amazon ngeitu Pu Jeff Bezos le Facebook ngeitu Mark Zuckerberg ngeihmi fonh nakin a rum deuh. Pu Elon Musk nih Pathian sinah hmuhmi Phaisa cu tiah vawleicung ah ei awk ngei lomi caah $6 billion bak ka hlut lai ati ve ko hi.\nVawleicung mirum bik pakhat a simi nih hi bantuk in vawleicung ei awk a ngei lomi caah $6 billion bak ka hlut lai a timi hi a sunglawi tuk hringhran. Hi bantuk bawmhnak a pek ahcun a company zong hlawhtlinnak a hmuh chin ko lai.\nKan US capitalism hi out of control a si pah cang. Rockerfeller te chan bantuk kir than kan i tim cang, tiah cheukhat nih an ruahnak an langhter. Elon Musk mirum bik pa zong hi US cozah sinah tax an pe lo ti tluk si rih hoi, tiah theih a si. Cun, Federal cozah tlawnpal a thlak pah cu ahau cang tiah an ruah.\nElon Musk nih hi US ram chungah Rian tampi an ser cu tha nain Small business tamtuk an dolh i tih a nung ngai, tiah cheukhat zumhning a si ve. Elon Musk mirum pa nih US cozah sinah Tax a pe lo nain rian tampi pei mipi caah a serchuah khawh cu, tiah ceih cio a si.\nElon Musk mirum bik pa hi US Cozah sinah Tax a pek lo zongah ngai thiam ko u, Mirum tam ngai nih Tax an pek tluk lo, tiah theih cio a si. Rian a sermi vialte minung nih an pek ko lai i, Law Maker pawl zong nih an ngaihthiam bia a si ko lai hi, tiah thawngpang theih a si.\nElon Musk nih Vawlei cung, Future car, Internet le Solar system vialte uk a timh! Elon Musk nih Vawlei cung, Future car, Internet le Solar system vialte uk a timh i, Jeff Bezos nih dawr vial amah zal ah sanh dih a timh ve i, Mark Zuckerberg nih future social media vialte hui dih aa timh ve.\n← Van Hlei Sung; Special Night Live Concert Ka Ngei Lai, Share In Rak Ka Bawm U, Ka Sawm Hna!\nRev. Dr. Gordon Za Thio: Ralzam Hna Sinah Biacah! →


Duty Caan Aa Thleng Ding Palik PDF Nih An Kah Hna, 5 An Thi - News and Media\nSagaing ramṭhen, Kani in Yelaykyone khua ah security congh thlen ah a kal mi SAC palek hna cu May 8 zing Sml 9 ah PDF nih rak bawh in an kah hna i, palek 5 an thi, tiah Kani People’s Defense Force-KLG ṭuanvo ngeitu nih a chim. SAC palik lei ci minung 30 fai an si, kahdohnak ah 5 an thih lengah hliam tuar zong an um. SAC lei nih hriamngan in an kan kah ve i, hriamngan kuan pawl zong kan pawngkam ah an tla.\nKannih lei in kutser sniper le thalpaak in kan kah hna,” tiah Kani People’s Defense Force-KLG ṭuanvo ngeitu nih a chim. Sagaing ramṭhen chung ah Kani region hi PDF an ṭhawn i SAC ralkap tampi an thihnak hmun a si. A luancia April 22 ah khan riancaw chanh ah a kal mi SAC ralkap hna cu DRPA le ṭangrual phu nih an rak kah hna i SAC ralkap pakhat a thi i, 4 hliam an tuar. Cun, April 6 ah khan KLG PDF sin ah CDM a tuah mi ralkap pakhat cu Thonggyi(ထုံးကြီး) khua kahdohnak ah SAC ralkap tlaih a rak tong i cu hnu tlawmpal ah an thah. Credit – The Chin Post


Ralkap Nih Uknak An Lakmi Kogah Hlasak Thiam Iang Len Sung Biachim Cu A Tthatuk Hringhran – Chin World News Evening\nRalkap Nih Uknak An Lakmi Kogah Hlasak Thiam Iang Len Sung Biachim Cu A Tthatuk Hringhran\nFebruary 1, 2021 Salai Van Chin News\nKan vawlei khua caan zoh tikah, hnangam nak a um tilo. Bawi Ram biakam a nai cang a caan a rau ti lailo. Hawidawt daithlang in um caan a si tilo.. Thaizing kan nunnak hi zei kan lawh lai, kan ton lai kan hngal lo..Bawipa lawng hi kan himnak tling a si ee.\nCaan tawite kan khualtlawnnak vawlei i kan cam chungah hin Pakhat le pakhat i daw hna u sih..\nKan Kawlram pi caah Biatak tein thlacam kan herh ko ee.. Cattialtu: Iang Lian Sung\nRelchih: Myanmar ram Uknak (Aa-naa) cu kum 1 chung ca in Myanmar Ralkap Lutlai Senior General Min Aung Hlaing sin ah an pek. Myanmar ram Uknak (Aa-naa) cu Caan karlak President U Myint Shwe nih Ralkap Lutlai Min Aung Hlaing sin ah kum khat chung ca in a pek tiah February 1 ah Myanmar Ralkap ngeih mi thawngthanhnak Myawadi nih a thanh.\nHi kong ah Myanmar Ralkap lei nih 2020 thimnak mee result cu nuai 10 leng in a dik lo mi a um i cu a dik lo mi ruang ah zapi buaibainak a chuak. Ralkap lei in siseh, Tlangcung Party lei in siseh, Ramkhel Party dangdang hna nih a dik lo mi mee result a um ca ah thimnak tuahpiak than ding in an hal mi an tuah duh lo.\nCun rampi ca ah a biapi tuk mi humhimnak kong ceihmai ding mi meeting zong a au duh lo i hramhram in Cozah thar ser a timh ruang ah phunghrampi a buar. Cucaah Uknak nawl (Aa-naa) cu 2008 phunghram 411 caangthen A ning in caankarlak President U Myint Shwe nih amah minthut in Ralkap Lutlai sin ah a pek hi a si, tiah Myawaddy Thawngthanhnak Zung nih a thanh.\nCu a thanh mi chung ah Myanmar ram caankarlak President U Myint Shwe nih kum 1 ca lawng in ralkap sin ah (Aa-naa) Uknak nawl cu a pek ti zong aa tial. Uknak nawl (Aa-naa) a lak ca ah Myanmar ram President U Win Myint le Daw Aung San Suu Kyi tel in NLD Party lutlai hna cu tlaihkhih an tong i Ramkulh le Ramthen Chief Minister le Cozah lei upa hna zong an umnak hmun in chuahter lo ding in ralkap nih an kulh hna. Ref: Democratic Voice of Chin-DVC (Ref: RFA)\nDr. Hmuh Thang Le Pu Siang Lian Hmung Sinah Biahalnak An Tuah Cang Hna